text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Luka 5:1-39
5 Hi nkarhi lowu ntshungu a wu kamanyetanela eka yena ni ku yingisa rito ra Xikwembu, a a yime etlhelo ka tiva ra Genesareta.+2 Kutani a vona mabyatso mambirhi ma yimisiwe eribuweni ra tiva, kambe vaphasi va tinhlampfi a va humile eka wona naswona a va hlantswa tinkoka ta vona.+3 Loko a khandziya rin’wana ra mabyatso ya kona, leri a ri ri ra Simoni, a n’wi kombela leswaku a tlhentlhanyana eribuweni. Kutani a tshama ehansi, a sungula ku dyondzisa mintshungu a ri ebyatsweni.+4 Loko a heta ku vulavula, a byela Simoni a ku: “Yana laha ku enteke, kutani n’wina petani tinkoka+ ta n’wina leswaku mi ta phasa.”5 Kambe Simoni a angula a ku: “Muleteri, hi tirhe hi matimba vusiku hinkwabyo kambe a hi phasanga nchumu,+ kambe hi ku lerisa ka wena ndzi ta peta tinkoka.”6 Xisweswo, loko va endla leswi, va phase tinhlampfi to tala ngopfu. Entiyisweni, tinkoka ta vona ti sungula ku handzuka hi le xikarhi.7 Kutani va koweta vaphasi-kulobye lava nga le byatsweni lebyin’wana leswaku va ta va pfuna;+ ivi va ta, kutani va tata mabyatso hamambirhi, lerova ma sungula ku mbombomela.8 Hi ku vona leswi, Simoni Petro+ a wela hansi ematsolweni ya Yesu, a ku: “Suka eka mina, hikuva ndzi munhu wa vudyoho, Hosi.”+9 Hikuva yena ni hinkwavo lava a va ri na yena va hlamarisiwe ngopfu hi tinhlampfi leti va ti phaseke,10 na Yakobo na Yohane, vana va Zebediya,+ lava a va phasa swin’we na Simoni. Kambe Yesu a byela Simoni a ku: “Tshika ku chava. Ku sukela sweswi u ta phasa vanhu va ri karhi va hanya.”+11 Kutani va vuyisela mabyatso eribuweni, ivi va tshika hinkwaswo, va n’wi landzela.+12 Siku rin’wana loko a ri emutini wo karhi, waswivo, ku humelela wanuna loyi a teleke nhlokonho! Kuteloko a vona Yesu, hiloko a wa hi xikandza xa yena a n’wi kombela, a ku: “Hosi, loko u swi lava, u nga ndzi basisa.”+13 A tshambuluta voko rakwe, a n’wi khumba, a ku: “Ndza swi lava. Basisiwa.” Kutani hi ku hatlisa nhlokonho yi nyamalala eka yena.+14 Hiloko a lerisa wanuna loyi leswaku a nga byeli munhu:+ “Kambe famba u ya tikombisa eka muprista,+ u endla gandzelo+ malunghana ni ku basisiwa ka wena, hilaha Muxe a leriseke hakona, leswaku byi va vumbhoni eka vona.”+15 Kambe rito leri khumbaka yena a ri hangalaka ngopfu, naswona mintshungu leyikulu a yi hlengeletana swin’we yi ta yingisa ni ku hanyisiwa emavabyini ya yona.+16 Hambiswiritano, a hambeta a tshama a ri yexe emakwandzasini, a khongela.+17 Siku rin’wana loko a ri karhi a dyondzisa, Vafarisi ni vadyondzisi va nawu lava a va huma eka ximutana xin’wana ni xin’wana xa Galeliya, Yudiya na Yerusalema a va tshame kwalaho; naswona a a ri ni matimba ya Yehovha leswaku a horisa ha wona.+18 Kutani waswivo, a ku ri ni vavanuna lava a va rhwele munhu hi sangu, loyi a a ome swirho, naswona a va lava ndlela ya ku n’wi nghenisa, va n’wi veka emahlweni ka yena.+19 Xisweswo, loko va nga yi kumi ndlela ya ku n’wi nghenisa hikwalaho ka ntshungu, va khandziya ehenhla ka lwangu, kutani va n’wi lengeleta hi le lwangwini ra switina hi sangu leritsongo exikarhi ka lava a va ri emahlweni ka Yesu.+20 Kuteloko a vona ripfumelo ra vona a ku: “Nandzuwe, swidyoho swa wena swi rivaleriwile.”+21 Hi nkarhi wolowo, vatsari ni Vafarisi va sungula ku kanela, va ku: “Xana i mani loyi a vulavulaka swisandzu?+ Xana i mani loyi a nga rivalelaka swidyoho handle ka Xikwembu ntsena?”+22 Kambe Yesu, hi ku xiya ku anakanya ka vona, a va hlamula a ku: “Xana mi anakanya yini etimbilwini ta n’wina?+23 Xana hi swihi leswi olovaka swinene, i ku vula u ku, ‘U rivaleriwile swidyoho swa wena,’ kumbe i ku vula u ku, ‘Pfuka u famba’?+24 Kambe ku endlela leswaku n’wina mi tiva leswaku N’wana wa munhu u ni mfanelo yo rivalela swidyoho emisaveni—” a byela munhu la omeke swirho a ku: “Ndzi ri eka wena, Pfuka u teka xisangwana xa wena, u khoma ndlela u muka.”+25 Kutani hi ku hatlisa a suka a yima emahlweni ka vona, a teka lexi a a hamba a etlela eka xona a famba, a muka, a vangamisa Xikwembu.+26 Kutani va tshuka+ hinkwavo, va sungula ku vangamisa Xikwembu, va chava ngopfu, va ku: “Hi vone swilo leswi nga tolovelekangiki namuntlha!”+27 Endzhaku ka swilo leswi a huma, a vona muluvisi loyi a vuriwaka Levhi a tshame ehofisini ya xibalo, hiloko a ku eka yena: “Vana mulandzeri wa mina.”+28 Kutani a siya hinkwaswo+ endzhaku a suka a yima, a n’wi landzela.29 Kutani, Levhi a endla nkhuvo lowukulu wa ku n’wi amukela endlwini yakwe; a ku ri ni ntshungu lowukulu wa valuvisi ni van’wana lava a va ri na vona va vurhame eswakudyeni.+30 Hikwalaho ka leswi Vafarisi ni vatsari va vona, va sungula ku n’unun’uta eka vadyondzisiwa va yena, va ku: “Ha yini mi dya mi tlhela mi nwa ni valuvisi ni vadyohi?”+31 Yesu a va angula a ku: “Lava hanyeke a va lavi n’anga,+ kambe yi laviwa hi lava va vabyaka.+32 Ndzi tele ku ta vitanela vadyohi eku hundzukeni, ku nga ri vanhu lava lulameke.”+33 Va ku eka yena: “Vadyondzisiwa va Yohane va titsona swakudya nkarhi na nkarhi naswona va endla swikombelo, ni lava va Vafarisi va endla tano, kambe va wena va dya va tlhela va nwa.”+34 Yesu a ku eka vona: “Mi nga ka mi nga endli leswaku vanakulobye va muteki va titsona swakudya loko muteki a ha ri na vona, a swi tano ke?+35 Kambe masiku ma ta lawa ha wona muteki+ a nga ta susiwa eka vona;+ kutani va ta titsona swakudya emasikwini wolawo.”+36 Ku tlula kwalaho, a ya emahlweni a va nyika xifaniso: “A nga kona loyi a tsemaka xitiva engubyeni ya le handle leyintshwa a xi rhungelela engubyeni ya le handle ya khale; kambe loko o xi rhungelela, xitiva lexintshwa xi ta handzuka naswona xitiva xa nguvu leyintshwa a xi nge yi faneli leya khale.+37 Ku tlula sweswo, a nga kona loyi a chelaka vhinyo leyintshwa emaguleni ya khale ya vhinyo; kambe loko o yi chela, vhinyo leyintshwa yi ta boxa magula ya vhinyo,+ naswona yi ta halaka kutani magula ya vhinyo ma ta onhaka.+38 Kambe vhinyo leyintshwa yi fanele ku cheriwa emaguleni lamantshwa ya vhinyo.39 A nga kona loyi a nweke vhinyo ya khale loyi a lavaka leyintshwa; hikuva u ri, ‘Leya khale+ ya nandziha.’”


c: text/html

text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tikronika 17:1-27
17 Hi ku hatlisa loko Davhida a sungula ku tshama endlwini yakwe,+ Davhida a byela Natani+ lowa muprofeta a ku: “Ndzi tshama endlwini ya mikedari,+ kambe areka+ ya ntwanano wa Yehovha yi le ntsongeni wa malapi.”+2 Hiloko Natani a ku eka Davhida: “Endla hinkwaswo leswi swi nga embilwini ya wena,+ hikuva Xikwembu xa ntiyiso xi na wena.”+3 Evusikwini byebyo, rito+ ra Xikwembu ri fika eka Natani, ri ku:4 “Famba u ya byela nandza wa mina Davhida, u ku, ‘Yehovha u te: “A hi wena la nga ta aka yindlu leyi ndzi nga ta tshama eka yona.+5 Hikuva a ndzi si tshama endlwini ku sukela esikwini leri ndzi humeseke vana va Israyele ku fikela esikwini leri,+ kambe a ndzi hamba ndzi suka entsongeni wun’wana ndzi ya tshama entsongeni wun’wana, ni ku suka etabernakeleni+ yin’wana ndzi ya eka yin’wana.+6 Enkarhini hinkwawo lowu ndzi famba-fambeke+ etikweni hinkwaro ra Israyele, xana ndzi tshame ndzi vula rito eka vaavanyisi va Israyele lava ndzi va leriseke leswaku va risa vanhu va mina, ndzi ku, ‘Ha yini n’wina mi nga ndzi akelanga yindlu ya mikedari?’”’+7 “Kutani u ta byela nandza wa mina Davhida, u ku, ‘Yehovha wa mavuthu u te: “Mina ndzi ku teke emadyelweni, laha a wu risa ntlhambi,+ leswaku u va murhangeri+ wa vanhu va mina, ku nga Israyele.8 Ndzi ta va na wena kun’wana ni kun’wana laha u yaka kona,+ ndzi ta susa valala+ va wena hinkwavo emahlweni ka wena, kunene ndzi ta ku endlela vito+ ku fana ni vito ra vanhu lavakulu lava nga emisaveni.+9 Kunene ndzi ta hlawula ndhawu ya vanhu va mina, ku nga Israyele, ndzi va byala,+ hakunene va ta tshama laha va nga kona, a va nge he tlheli va karhatiwa; vana vo pfumala ku lulama+ a va nge he tlheli va va xanisa hilaha va endleke hakona eku sunguleni,+10 hambi ku ri ku sukela emasikwini lawa ndzi nga ta veka vaavanyisi+ leswaku va lerisa vanhu va mina, ku nga Israyele. Kunene ndzi ta tsongahata valala va wena hinkwavo.+ Ndza ku byela, ‘Yehovha u ta tlhela a ku akela yindlu.’+11 “‘“Loko masiku ya wena ma herile leswaku u ya eka vatata va wena,+ kunene ndzi ta veka mbewu ya wena endzhaku ka wena, leyi nga ta va ya vana va wena,+ hakunene ndzi ta byi simeka byi tiya vuhosi bya yona.+12 Hi yona leyi yi nga ta ndzi akela yindlu,+ kunene ndzi ta simeka xiluvelo xa yona xi tiya hilaha ku nga riki na makumu.+13 Mina ndzi ta va tata wa yona,+ yona yi va n’wana wa mina;+ musa wa mina wa rirhandzu a ndzi nge wu susi eka yona hi ndlela leyi ndzi wu suseke ha yona+ eka loyi a a ri emahlweni ka wena.+14 Ndzi ta n’wi yimisa endlwini+ ya mina ni le vuhosini+ bya mina hilaha ku nga riki na makumu, naswona xiluvelo+ xakwe xi ta tshama hilaha ku nga riki na makumu.”’”15 Natani u vulavule eka Davhida+ hi ku landza marito lawa hinkwawo ni hi ku landza xivono lexi hinkwaxo.16 Endzhaku ka sweswo Hosi Davhida a fika a tshama ehansi emahlweni ka Yehovha,+ a ku: “Xana hi mina mani,+ Wena Yehovha Xikwembu, naswona yindlu+ ya mina yo va yini leswi u ndzi tiseke ku ta fika laha?+17 Onge hiloko leswi swi fanele swi va nchumu wutsongo ematihlweni ya wena,+ Wena Xikwembu,+ kambe u tlhele u vhumbha malunghana ni yindlu ya nandza wa wena ku ya fika enkarhini lowu wa ha riki ekule,+ lowu taka kutani u ndzi teke ndzi fana ni munhu la nga vaka exiyin’weni xa le henhla,+ Wena Yehovha Xikwembu.18 Xana Davhida a nga engetela yini a vulavula na wena malunghana ni ku xixima nandza wa wena,+ kasi wena u n’wi tiva kahle nandza wa wena?+19 Oho Yehovha, hikwalaho ka rito ra wena ni ku pfumelelana ni mbilu ya wena,+ u endle swilo leswi leswikulu hinkwaswo hi ku tivisa mintirho hinkwayo leyikulu.+20 Oho Yehovha, a nga kona la fanaka na wena,+ naswona a ku na Xikwembu handle ka wena+ eka hinkwavo lava hi va tweke hi tindleve ta hina.21 Xana hi rihi tiko rin’wana emisaveni leri fanaka ni vanhu va wena, ku nga Israyele,+ lava Xikwembu xa ntiyiso xi tikutsuleleke vona va va tiko,+ leswaku xi va nyika vito ni ku va endlela swilo+ leswikulu ni leswi chavisekaka hi ku hlongola matiko+ emahlweni ka vanhu va wena lava u tikutsuleleke vona aEgipta?22 U ye emahlweni u veka vanhu va wena, ku nga Israyele, va va vanhu+ va wena hilaha ku nga riki na makumu, kutani wena, Wena Yehovha u ve Xikwembu xa vona.+23 Sweswi, Wena Yehovha, rito leri u ri vulavuleke malunghana ni nandza wa wena ni yindlu yakwe, a ri tshembeke hilaha ku nga riki na makumu, u endla hilaha u vuleke hakona.24 Vito+ ra wena a ri ve lerikulu+ hilaha ku nga riki na makumu, va ku, ‘Yehovha wa mavuthu,+ Xikwembu xa Israyele,+ i Xikwembu xa Israyele,’+ yindlu ya nandza wa wena Davhida a yi simekiwe yi tiya emahlweni ka wena.+25 Hikuva wena Xikwembu xanga, u hlavutele eka nandza wa wena xikongomelo xo n’wi akela yindlu.+ Hi yona mhaka leyi nandza wa wena a kumeke xivangelo xa ku khongela emahlweni ka wena.26 Kutani sweswi, Wena Yehovha, u Xikwembu xa ntiyiso,+ vunene lebyi u byi tshembise nandza wa wena.+27 Kutani swi veke eka wena, u katekisa yindlu ya nandza wa wena leswaku yi tshama hilaha ku nga riki na makumu emahlweni ka wena;+ hikuva wena, Wena Yehovha, u katekisile, naswona swi katekile hilaha ku nga riki na makumu.”+

robotstxt: allowed

filter: keep


text:
Xana U Kona Loyi Hakunene A Swi Tivaka Leswaku Mutsari Wa Bibele I Mani?
Nhlamulo ya Bibele
Vanhu vo tala va byeriwa leswaku a va nge swi tihi hi ku helela leswaku i mani la tsaleke Bibele. Kambe Bibele yi swi veka erivaleni leswaku i mani mutsari wa yona. Tibuku tin’wana ta yona ti sungula hi marito yo tanihi lama nge “
marito ya Nehemiya,” “
xivono xa Esaya,” ni lama nge “
rito ra Yehovha leri fikeke eka Yuwele.”—Nehemiya 1:1; Esaya 1:1; Yuwele 1:1.
Vatsari vo tala va Bibele a va nga kanakani leswaku Yehovha, Xikwembu xi ri xin’we xa ntiyiso, hi yena loyi a a va kongomisa entirhweni wa vona wo tsala. Vaprofeta lava tsaleke Matsalwa ya Xiheveru va vule minkarhi leyi tlulaka 300 marito lama nge: “
Yehovha u te.” (Amosi 1:3; Mikiya 2:3; Nahume 1:12) Vatsari van’wana a va kuma rungula ra Xikwembu eka tintsumi.—Zakariya 1:7, 9.
Bibele yi tsariwe hi vavanuna va kwalomu ka 40 hi nkarhi lowu ringanaka malembe ya 1 600. Van’wana va tirhisiwe ku tsala tibuku ta Bibele to tlula yin’we. Entiyisweni, Bibele i layiburari leyitsongo ya tibuku ta 66. Yi ni tibuku ta 39 ta Matsalwa ya Xiheveru, lawa vo tala va ma vitanaka Testamente ya Khale, naswona yi ni tibuku ta 27 ta Matsalwa ya Vukreste ya Xigriki, lawa hakanyingi ma vitaniwaka Testamente Leyintshwa.


text:
“Yehovha Xikwembu Xa Hina I Yehovha Un’we”
“Yingisa, Wena Israyele: Yehovha Xikwembu xa hina i Yehovha un’we.”
TINSIMU: 138, 112
1, 2. (a) Ha yini marito lama nga eka Deteronoma 6:4 ma tiveka swinene? (b) Ha yini Muxe a vule marito wolawo?
KU RINGANA madzana ya malembe, Vayuda va tirhise marito lama nga eka Deteronoma 6:4 tanihi xiphemu xa xikhongelo xa vona xo hlawuleka. Xikhongelo lexi xi vitaniwa Xema, ku nga rito ro sungula ra ndzimana yoleyo hi Xiheveru. Vayuda vo tala va khongela xikhongelo lexi masiku hinkwawo nimixo swin’we ni nimadyambu leswaku va kombisa ku tinyiketela loku heleleke eka Xikwembu.
2 Marito wolawo i xiphemu xo hetelela xa marito lawa Muxe a ma byeleke tiko ra Israyele. Hi lembe ra 1473 Kreste a nga si velekiwa, Vaisrayele a va ri eMowabu, va lunghekele ku tsemakanya Nambu wa Yordani leswaku va teka Tiko leri Tshembisiweke. (Deteronoma 6:1) Muxe u rhangele Vaisrayele ku ringana malembe ya 40 naswona a a lava leswaku va va ni xivindzi leswaku va kota ku langutana ni swiyimo swo tika enkarhini lowu taka. A va fanele va tshemba Xikwembu xa vona Yehovha ni ku tlhela va tshembeka eka xona. Kutani marito ya Muxe yo hetelela ma va khutaze leswaku va endla tano. Endzhaku ko va a xaxamete Milawu ya Khume ni milawu yin’wana leyi humaka eka Yehovha, Muxe u nyike vanhu xitsundzuxo xa nkoka lexi nga eka Deteronoma 6:4, 5. (Yi hlaye.)
3. Hi swihi swivutiso leswi hi nga ta swi kambisisa exihlokweni lexi?
3 Vaisrayele a va swi tiva leswaku Yehovha Xikwembu xa vona i “Yehovha un’we.” Vaisrayele vo tshembeka a va gandzela Xikwembu xin’we, ku nga Xikwembu xa vatata wa vona. Kutani ha yini Muxe a va tsundzuxe leswaku Yehovha Xikwembu xa vona i “Yehovha un’we”? Leswi Xikwembu xi nga Yehovha un’we swi fambisana njhani ni ku xi rhandza hi mbilu ya hina hinkwayo, moyaxiviri wa hina hinkwawo ni matimba ya hina hinkwawo? Xana marito lama nga eka Deteronoma 6:4, 5 ma tirha njhani eka hina namuntlha?
XIKWEMBU XA HINA I “YEHOVHA UN’WE”
4, 5. (a) Xiga lexi nge “Yehovha un’we” xi vula yini? (b) Yehovha u hambane njhani ni swikwembu swa matiko?
4 U Hlawulekile. Xiga lexi nge “Yehovha un’we” xi vula leswaku Yehovha u hlawulekile, a ku na munhu la fanaka kumbe ku ringana na yena. Ha yini Muxe a tirhise xiga xexo? Swi tikomba onge a a nga lavi ku kombisa leswaku dyondzo ya vunharhuun’we i mavunwa. Yehovha i Mutumbuluxi wa tilo ni misava ni Mufumi wa vuako hinkwabyo. Hi yena ntsena Xikwembu xa ntiyiso naswona a ku na xikwembu xin’wana xo fana na yena. (2 Samuwele 7:22) Kutani marito ya Muxe ma tsundzuxe Vaisrayele leswaku va fanele va gandzela Yehovha ntsena. A va nga fanelanga va tekelela vanhu lava a va va rhendzerile, lava a va gandzela swikwembu swo tala swa mavunwa ni swikwembukati. Vanhu lava a va tshemba leswaku swikwembu swa vona swi kota ku lawula xiphemu xo karhi xa ntumbuluko.
5 Hi xikombiso, Vaegipta a va gandzela xikwembu xa dyambu lexi vitaniwaka Ra, xikwembukati xa xibakabaka lexi vitaniwaka Nut, xikwembu xa misava lexi vitaniwaka Geb, xikwembu xa le Nayili lexi vitaniwaka Hapi ni swiharhi swin’wana swo tala. Yehovha u kombise leswaku u tlakukile eka swikwembu leswi swa mavunwa loko a tisa Makhombo ya Khume. Xikwembu lexi Vakanana a va xi tshembile a ku ri Bali, ku nga xikwembu xa mavunwa lexi a va anakanya leswaku hi xona musunguri wa vutomi. A va tshemba leswaku Bali i xikwembu xa xibakabaka, mpfula ni xidzedze. Etindhawini to tala vanhu a va titshege hi xona leswaku xi va sirhelela. (Tinhlayo 25:3) Vaisrayele a va fanele va tsundzuka leswaku ‘Xikwembu xa vona xa ntiyiso’ xi hlawulekile. I “Yehovha un’we.”
Yehovha Xikwembu a nga avananga naswona a nga kona loyi a nga tivaka tindlela takwe. Minkarhi hinkwayo wa tshembeka, a nga cinci naswona u ni ntiyiso
6, 7. Hi yihi nhlamuselo yin’wana ya rito leri nge “un’we” naswona Yehovha u swi kombise njhani leswaku i “un’we”?
6 A Nga Cinci Naswona Wa Tshembeka. Rito leri nge “un’we” eka xiga lexi nge “Yehovha un’we” ri tlhela ri kombisa leswaku xikongomelo ni mintirho yakwe swa tshembeka minkarhi hinkwayo. Yehovha Xikwembu a nga avananga naswona a nga kona loyi a nga tivaka tindlela takwe. Minkarhi hinkwayo wa tshembeka, a nga cinci naswona u ni ntiyiso. Hi xikombiso, u tshembise Abrahama leswaku vatukulu vakwe a va ta tshama Tikweni leri Tshembisiweke. Naswona Yehovha u endle masingita yo tala yo hlamarisa swinene leswaku a hetisisa xitshembiso xexo. Endzhaku ka malembe ya 430 a endle xitshembiso xexo, xikongomelo xa Yehovha a xi nga si cinca.
7 Endzhaku ka malembe ya madzana, Yehovha u vitane Vaisrayele timbhoni takwe ni ku va byela leswi: “Ka ha ri Mina. Emahlweni ka mina a ku nga ri na Xikwembu lexi vumbiweke, naswona endzhaku ka mina a xi vanga kona xin’wana.” Yehovha u tlhele a swi veka erivaleni leswaku xikongomelo xakwe a xi nge pfuki xi cincile loko a ku: “Nkarhi hinkwawo ndzi tshama ndzi ri Mina.” (Esaya 43:10, 13; 44:6; 48:12) Mawaku lunghelo leri Vaisrayele va veke na rona ro tirhela Xikwembu lexi minkarhi hinkwayo xi nga cinciki ni lexi tshembekaka! Na hina namuntlha hi ni lunghelo leri fanaka.
8, 9. (a) Yehovha u lava leswaku vagandzeri vakwe va endla yini? (b) Yesu u wu kandziyise njhani nkoka wa marito lama vuriweke hi Muxe?
8 Muxe u tsundzuxe Vaisrayele leswaku ndlela leyi Yehovha a va rhandzaka ha yona ni ku va khathalela ha yona a yi nge cinci. Nakambe, Yehovha a a lava leswaku na vona va gandzela yena ntsena ni ku n’wi rhandza hi mbilu hinkwayo, moyaxiviri hinkwawo, ni matimba ya vona hinkwawo. Vatswari a va fanele va dyondzisa vana va vona hi Yehovha nkarhi hinkwawo leswaku vana va vona va gandzela Yehovha ntsena.
9 Yehovha a nga si tshama a cinca xikongomelo xakwe kutani leswi a swi lavaka eka vagandzeri vakwe va ntiyiso a swi cincanga. Loko hi lava ku tsakisa Yehovha hi ndlela leyi hi n’wi gandzelaka ha yona, hi fanele hi gandzela yena ntsena ni ku n’wi rhandza hi mbilu hinkwayo, hi mianakanyo ya hina hinkwayo ni matimba ya hina hinkwawo. Yesu u vule leswaku lexi i xileriso xa nkoka swinene. (Hlaya Marka 12:28-31.) A hi kambisiseni ndlela leyi hi nga kombisaka ha yona hi swiendlo swa hina ku ha tshemba leswaku “Yehovha Xikwembu xa hina i Yehovha un’we.”
GANDZELA YEHOVHA NTSENA
10, 11. (a) Swi vula yini ku gandzela Yehovha ntsena? (b) Vantshwa va Vaheveru va swi kombise njhani leswaku va gandzela Yehovha ntsena loko va ri eBabilona?
10 Yehovha i Xikwembu xa hina xi ri xin’we. Loko hi gandzela yena ntsena hi kombisa ku tinyiketela loku heleleke. A hi nge gandzeli swikwembu swin’wana kumbe hi katsa mikhuva ya vugandzeri bya mavunwa loko hi gandzela Yehovha. A ngo va ntsena xikwembu lexi tlakukeke eka swikwembu swin’wana kumbe lexi nga ni matimba ku swi tlula. I Xikwembu xa ntiyiso. Hi fanele hi gandzela Yehovha ntsena.
11 Ebukwini ya Daniyele, hi hlaya hi vantshwa va Vaheveru ku nga Daniyele, Hananiya, Mixayele na Azariya. Va kombise leswaku va gandzela Yehovha ntsena hi ku ala ku dya swakudya leswi nga basangiki leswi a swi nga fanelanga swi dyiwa hi vagandzeri va Yehovha. Vanghana vanharhu va Daniyele va ale ku khinsamela xifaniso xa nsuku xa Nebukadnetsara. A va rhangisa Yehovha eka swilo hinkwaswo. A va tshembeka hi ku helela eka yena.—Daniyele 1:1–3:30.
Yehovha u fanele a va wo sungula evuton’wini bya hina
12. Loko hi gandzela Yehovha ntsena, i yini leswi hi faneleke hi tivonela eka swona?
12 Yehovha u fanele a va wo sungula evuton’wini bya hina. Loko hi lava ku gandzela yena ntsena hi fanele hi tivonela leswaku a hi pfumeleli swilo swin’wana swi va swa nkoka ku tlula Yehovha. Ku nga va yini swilo swa kona? Eka Milawu ya Khume, Yehovha u byele vanhu vakwe leswaku va nga tshuki va gandzela swikwembu swin’wana. A va fanele va papalata mixaka hinkwayo ya ku gandzela swifaniso. (Deteronoma 5:6-10) Namuntlha ku ni mixaka yo tala yo gandzela swifaniso, naswona yin’wana ya yona swi nga ha tika ku yi xiya. Kambe milawu ya Yehovha a yi cincanga. Wa ha ri “Yehovha un’we.” A hi kambisiseni leswaku hi nga swi papalata njhani ku gandzela swifaniso namuntlha.
13. I yini leswi hi nga ha sungulaka ku swi rhandza ngopfu ku tlula Yehovha?
13 Eka Vakolosa 3:5 (yi hlaye), hi hlaya hi swilo leswi nga onhaka vuxaka bya hina byo hlawuleka na Yehovha. Hi xiya leswaku makwanga ya fambisana ni ku gandzela swifaniso. Njhani? Loko hi ri ni ku navela lokukulu ka nchumu wo karhi, ku fana ni ku lava mali yo tala ni rifuwo swi nga ha lawula vutomi bya hina ku fana ni loko hi lawuriwa hi xikwembu. Swidyoho hinkwaswo leswi nga eka Vakolosa 3:5 swi fambisana ni makwanga, ku nga muxaka wun’wana wa ku gandzela swifaniso. Loko hi swi lava hi mbilu hinkwayo swilo leswi, hi nga ha sungula ku swi rhandza ngopfu ku tlula Xikwembu. Kutani, Yehovha a nge he vi “Yehovha un’we” eka hina. A hi swi lavi leswaku sweswo swi hi endlekela.
14. Hi xihi xitsundzuxo lexi muapostola Yohane a xi nyikeleke loko swi ta emhakeni yo rhandza Xikwembu?
14 Muapostola Yohane u kandziyise mhaka leyi fanaka. U vule leswaku loko munhu a rhandza swilo swa misava leyi, ku nga “ku navela ka nyama ni ku navela ka mahlo ni ku bombisa rifuwo ra munhu ra vutomi” kutani “rirhandzu ra Tatana a ri kona eka yena.” (1 Yohane 2:15, 16) Kutani hi fanele hi tikambisisa nkarhi ni nkarhi leswaku hi vona loko hi rhandza misava. Hi nga kuma leswaku hi sungule ku rhandza vuhungasi, vanhu ni tifexeni ta misava leyi. Kumbexana hi lava ku dyondzeka leswaku hi ta endla “swilo leswikulu.” (Yeremiya 45:4, 5) Misava leyintshwa yi kwala nyongeni. Kutani hi fanele hi tsundzuka marito ya Muxe lama khutazaka swinene! Loko hi swi twisisa ni ku tshemba leswaku “Yehovha Xikwembu xa hina i Yehovha un’we,” hi ta gandzela yena ntsena ni ku n’wi tirhela hi ndlela leyi a yi lavaka.
TSHAMA U RI KARHI U KONDLETELA VUN’WE
15. Ha yini Pawulo a tsundzuxe Vakreste leswaku Xikwembu i “Yehovha un’we”?
15 Xiga lexi nge “Yehovha un’we” xi hi pfuna ku twisisa leswaku Yehovha u lava leswaku malandza ya yena ma va ni vun’we ni ku va ni xikongomelo lexi fanaka hi vutomi. Loko vandlha ra Vakreste ra ha ku sunguriwa a ku ri ni Vayuda, Magriki, Varhoma ni vanhu va tinxaka tin’wana. A va kurisiwe hi ndlela leyi hambaneke, mindhavuko ya vona a yi hambanile naswona a va rhandza swilo leswi hambaneke. Hikwalaho ka sweswo, van’wana a swi va tikela ku tirhisa ndlela leyintshwa yo gandzela ni ku cukumeta mikhuva ya vona ya khale. Kutani Pawulo a a fanele a va tsundzuxa leswaku Vakreste va ni Xikwembu xin’we, ku nga Yehovha.
Yehovha u lava leswaku malandza ya yena ma va ni vun’we ni ku va ni xikongomelo lexi fanaka hi vutomi
16, 17. (a) I vuprofeta byihi lebyi hetisekaka namuntlha naswona hi byihi vuyelo bya kona? (b) I yini lexi nga onhaka vun’we bya hina?
16 Ku vuriwa yini hi vandlha ra hina ra Vukreste namuntlha? Muprofeta Esaya u vule leswaku “exiphen’wini xo hetelela xa masiku” vanhu va matiko hinkwawo va ta hlengeletana leswaku va gandzela Yehovha. Va ta ku: “U ta hi letela tindlela ta yena, hi ta famba emintileni ya yena.” (Esaya 2:2, 3) Ha tsaka namuntlha loko hi vona vuprofeta lebyi byi hetiseka! Vamakwerhu va huma ematikweni yo hambanahambana, va vulavula tindzimi to hambanahambana naswona va ni mindhavuko yo hambana. Kambe hi gandzela Yehovha hi vun’we. Hambiswiritano, leswi hi hambaneke minkarhi yin’wana swi nga hi tikela.
17 Hi xikombiso, u titwa njhani hi vamakwerhu va mindhavuko yin’wana? Ririmi ra vona, ndlela leyi va ambalaka ha yona, ndlela leyi va endlaka swilo ha yona ni swakudya swa vona swi nga ha hambana swinene ni swa wena. Xana wa va papalata kutani u heta nkarhi wo tala ni lava va fanaka na wena? Xana u titwa njhani hi vakulu va le vandlheni ra wena lava nga vatsongo eka wena kumbe va rixaka ni ndhavuko lowu hambaneke ni wa wena? Loko hi nga tivoneli, hi nga ha pfumelela ku hambana loku leswaku ku onha vun’we bya hina.
18, 19. (a) Hi yihi ndzayo leyi nga eka Vaefesa 4:1-3? (b) Hi fanele hi endla yini leswaku vandlha ri tshama ri ri ni vun’we?
18 Hi nga swi papalata njhani swiphiqo sweswo? Pawulo u tsundzuxe Vakreste lava a va tshama aEfesa, ku nga muti lowu a wu fuwile ni lowu a wu ri ni vanhu va mindhavuko yo hambanahambana. (Hlaya Vaefesa 4:1-3.) Pawulo u vulavule hi timfanelo to tanihi ku titsongahata, vunene, ku lehisa mbilu ni rirhandzu. Timfanelo leti ti tiye ku fana ni timhandzi leti tiyisaka yindlu. Kambe leswaku yindlu yi va exiyin’weni lexinene yi fanele yi khathaleriwa swinene. Pawulo a a lava leswaku Vakreste va le Efesa va tirha hi matimba leswaku va “hlayisa vun’we bya moya.”
19 Hinkwerhu ka hina hi fanele hi tikarhatela ku endla leswaku ku va ni vun’we evandlheni. Hi nga swi endlisa ku yini sweswo? Xo sungula, hi fanele hi hlakulela ni ku kombisa timfanelo leti Pawulo a vulavuleke ha tona ku nga: ku titsongahata, vunene, ku lehisa mbilu ni rirhandzu. Xa vumbirhi, hi fanele hi tikarhatela ku endla leswaku ku va ni ‘xiboho lexi hlanganisaka xa ku rhula.’ Ku nga voni swilo hi tihlo rin’we ku nga endla leswaku ku nga vi na vun’we; xisweswo, hi fanele hi tikarhatela ku lulamisa swiphiqo leswaku hi tshama hi ri ni ku rhula ni ku va ni vun’we.
20. Hi nga swi kombisa njhani leswaku ha swi twisisa leswaku “Yehovha Xikwembu xa hina i Yehovha un’we”?
20 “Yehovha Xikwembu xa hina i Yehovha un’we.” Marito lawa i ya nkoka swinene! Ma tiyise Vaisrayele leswaku va tiyisela swiphiqo loko va nghena ni ku teka Tiko leri Tshembisiweke. Marito wolawo ma nga hi tiyisa na hina leswaku hi pona hi nkarhi wa nhlomulo lowukulu ni ku tiyisela ku ya fika eParadeyisini leyi nga ekusuhi. A hi hambeteni hi gandzela Yehovha ntsena. Hi fanele hi n’wi rhandza ni ku n’wi tirhela hi mbilu hinkwayo, mianakanyo ya hina hinkwayo ni matimba ya hina hinkwawo naswona hi fanele hi tikarhatela ku endla leswaku hi va ni ku rhula ni vun’we ni vamakwerhu. Loko hi hambeta hi endla leswi, Yesu u ta hi avanyisa tanihi tinyimpfu naswona hi ta vona ku hetiseka ka marito yakwe lama nge: “Tanani, n’wina lava katekisiweke hi Tatana, dyanani ndzhaka ya Mfumo lowu mi lunghiseriweke wona hi mpfhuka misava yi va kona.”


text:
Dyondzo 86: Vavanuna Lava Kongomisiweke Hi Nyeleti
Xana wa yi vona nyeleti leyo vangama leyi un’wana wa vavanuna lava a yi kombetelaka? Nyeleti leyi yi humelele loko va suka eYerusalema. Vavanuna lava va huma eVuxeni naswona i vangoma va tinyeleti. Va kholwa leswaku nyeleti leyi yi va kongomisa eka munhu un’wana wa nkoka.
Loko vavanuna lava va fika eYerusalema, va vutise va ku: ‘U kwihi n’wana la faneleke ku va hosi ya Vayuda?’ “Vayuda” i vito rin’wana leri vulaka Vaisrayele. Vavanuna lava va te: ‘Hi vone nyeleti ya n’wana loyi ro sungula loko ha ha ri eVuxeni kutani hi tele ku ta n’wi gandzela.’
Loko Heroda loyi a a ri hosi eYerusalema a twa mhaka leyi, u karihe ngopfu. A a nga lavi leswaku hosi yin’wana yi n’wi tekela vuhosi. Hiloko Heroda a vitana vaprista lavakulu kutani a va vutisa a ku: ‘Xana hosi leyi tshembisiweke yi ta velekeriwa kwihi?’ Va hlamule va ku: ‘Bibele yi vula leswaku u ta tswaleriwa eBetlehema.’
Hiloko Heroda a vitana vavanuna lava humaka eVuxeni kutani a ku: ‘Fambani mi ya lava n’wana wa kona. Loko mi n’wi kuma, mi ndzi tivisa. Na mina ndzi lava ku ya n’wi gandzela.’ Kambe, entiyisweni Heroda a a lava ku kuma n’wana yoloye leswaku a n’wi dlaya!
Kutani nyeleti ya kona yi kongomise vavanuna lava eBetlehema naswona yi yime endhawini leyi n’wana loyi a a ri eka yona. Loko vavanuna lava va nghena endlwini, va kume Mariya swin’we ni ricece, ku nga Yesu. Va humese tinyiko va ti nyika Yesu. Kambe, endzhaku ka sweswo Yehovha u lemukise vavanuna lava enorhweni leswaku va nga tlheleli eka Heroda. Hiloko va tlhelela eka rikwavo hi ndlela yin’wana.
Loko Heroda a twa leswaku vavanuna lava humaka eVuxeni va tlhelele ekaya, u hlundzuke ngopfu. Hiloko a lerisa leswaku vafana hinkwavo lava nga ni malembe mambirhi ku ya ehansi lava nge Betlehema, va dlayiwa. Kambe, Yehovha u lemukise Yosefa ka ha ri emahlweni hi norho naswona Yosefa u rhurhile swin’we ni ndyangu wakwe va ya aEgipta. Hi ku famba ka nkarhi, loko Yosefa a twa leswaku Heroda u file, u teke Mariya na Yesu va muka eNazareta. Hi kona laha Yesu a kuleleke kona.
Xana u ehleketa leswaku i mani a endleke leswaku ku humelela nyeleti leyintshwa? Tsundzuka leswaku vavanuna lava va ye eYerusalema endzhaku ka loko va vone nyeleti. Sathana Diyavulosi a a lava ku dlaya N’wana wa Xikwembu naswona a a swi tiva leswaku Hosi Heroda wa le Yerusalema u ta ringeta ku n’wi dlaya. Hikwalaho, Sathana hi yena la endleke leswaku ku humelela nyeleti liya.
Matewu 2:1-23; Mikiya 5:2.
Swivutiso
- I vamani vavanuna lava nga exifanisweni, naswona ha yini un’wana wa vona a kombetela nyeleti leyi hatimaka?
- Hosi Heroda a a hlundzukisiwe hi yini, naswona u endle yini?
- Xana nyeleti leyi hatimaka yi va kongomise kwihi vavanuna lava, kambe ha yini va tlhelele etikweni ra ka vona hi ndlela yin’wana?
- Hi xihi xileriso lexi Heroda a xi nyikelaka, naswona ha yini?
- Xana Yehovha u byele Yosefa leswaku a endla yini?
- I mani la endleke leswaku nyeleti leyintshwa yi vangama, naswona ha yini?
Xivutiso xo engetela
- Hlaya Matewu 2:1-23.
Xana Yesu a a ri ni malembe mangani naswona a a tshama kwihi loko vangoma va tinyeleti va n’wi endzela?


text:
FeatureActions
- ${title}
Feature
Operation “Ndzi Mutsonga Wa Xiviri”
Wena Mutsonga sisimuka u vangama.
Wena Mutsonga sisimuka u vangama. Vangama exikarhi ka tinxaka. Tinyungubyisi hi vuwena. Ririmi ra wena rifuwile swinene hi swigaririmi, ri tirhisi ku tinyungubyisa ha rona. U nyumela yini kutirhisa ririmi ra wena, ndzhaka leyi u ngasiyeriwa yona hi vakokwa wa wena. Vulavula ririmi leri, tibi xifuma ha rona kwihi kumbe kwihi. Jaha I jaha hi ririmi ra rona. Ntombi yi xongile loko yi vulavula ririmi.
Vatsonga I vanhu va ntsako, vanhu vo hlekelela. Vaba makhwela no yimbelela loko vatsakile, vaba minkulungwana va chongola no chachula. Tinyungubyisi hi vuwena.
Komba ndhavuko wa Mutsonga hi swakudya, swiendla-hi-vomu, xidlamutani, xinghwimbi, kuhlaya I ku xurha. A hi ringiseni vanhu va le handle swakudya swa hina. Khale a hi fihluta muhundzi wa ndlela, a hi nyika la peleriweke ko etlela. Se ku humelele yini. Vatsonga ahi vuyiseni ndhavuko, hi tinyingubyisa.
Bana huwa hi xitici xa wena xa Radio, Munghana Lonene FM. Hi vahlayisi va ririmi ra Xitsonga. Hi sekela ku hlayisa ririmi leri. Ti nyungubyisi hi minongonoko ya radio ya wena. Byela va’nwana.
Tlangela kaya ra wena, tlangela Afrika.
ADVERTISEMENT


text:
Ntirho Ni Mali
Ntirho
Ku Tirha Hi Matimba
—Xana Ku Hundzeriwe Hi Nkarhi?
Vanhu van’wana va anakanya leswaku ku tirha hi matimba swa va tsongahata. Kambe van’wana swa va tsakisa. Xana va pfuniwe hi yini leswaku va swi tsakela?
Leswi Bibele Yi Swi Vulaka Hi Ntirho
Xana i swa nkoka leswaku u tirha ntirho wa njhani?
Ndlela Yo Langutana Ni Ntshikilelo Lowu Vangiwaka Hi Ntirho
Tindlela ta mune leti nga ku pfunaka u ringanisela loko swi ta emhakeni ya ntirho ni ku sivela ntshikilelo.
Xana U Khomeke Ngopfu?
Vanhu vo tala swa va tikela ku endla mitirho ya ku tihanyisa ni ku tlhela va hetisisisa vutihlamuleri bya le kaya. I yini lexi endlaka swi tika? Va nga endla yini?
Ndlela Leyi U Yi Langutaka Ha yona Mali
Xana Bibele Yi Ri Yini Malunghana Ni Mali?
Xana mali i rimitsu ra vubihi hinkwabyo?
Xana Hi Fanele Hi Yi Teka Njhani Mali?
Swivutiso swa nkombo swo tikambela ha swona swi nga ku pfuna ku vona loko u rhandza mali.
Ha Yini Hi Xava?
Ha yini vanhu vo tala swinene va xava swilo leswi va nga swi pfumaliki? U nga tisirhelela njhani leswaku u nga kanganyisiwi hi vaxavisi lava nga ni vutlhari?
Swilo Swinharhu Leswi Mali Yi Nga Kotiki Ku Swi Xava
Mali yi endla leswaku hi kota ku xava swilo swo karhi leswi hi swi lavaka, kambe ntsako lowukulu evuton’wini hi wu kuma eka swilo leswi mali yi nga kotiki ku swi xava.
Ku Vilela Hi Mali
Wanuna loyi a nga khathalela ndyangu wakwe hi swilo swa nkoka hambileswi minxavo ya swakudya a yi tlakuka swinene.
Ma Tirhiselo Ya Mali
Leswi Tintangha Ta Wena Ti Swi Vulaka Hi Mali
Twana switsundzuxo malunghana ni ku yi hlayisa, ku yi tirhisa ni ku va ni langutelo lerinene ha yona.
Xana Bibele Yi Nga Ku Pfuna Loko U Ri Ni Swiphiqo Swa Timali Ni Swikweleti?
Mali a yi nge endli leswaku munhu a tsaka, kambe milawu ya mune ya le Bibeleni yi nga ku pfuna etimhakeni ta wena ta timali.
Ndlela Leyi Mi Nga Yi Tirhisaka Ha Yona Mali
Mali ya ndyangu hi yona xihlovo xa timholovo. Twana leswaku Bibele yi nga ku pfuna njhani leswaku u lulamisa xiphiqo xa wena xa mali.
Ndlela Leyinene Yo Tirhisa Mali
Mi nga rindzi mali yi kala yi hela ku ri kona mi nga ta bula hi ndlela leyi mi nga yi tirhisaka ha yona. Dyondzani ndlela leyi mi nga yi tirhisaka ha yona mali ya n’wina yi nga si mi vangela swiphiqo.
Ku Hanya Hileswi Hi Nga Na Swona—Ndlela Leyi Hi Nga Swi Endlaka Ha Yona
Dyondza ndlela leyi milawu ya Bibele yi nga pfunaka ha yona leswaku u yi tirhisa kahle mali ya wena ni ku papalata swikweleti leswi nga bohiki.
Loko Swi Boha Leswaku U Tlhelela Ekaya
Xana u rhurhile ekaya, u ringeta ku hanya u ri wexe, ivi u kuma leswaku swa ku tikela? Kuma mpfuno eka swiringanyeto leswi.
Leswi U Nga Swi Endlaka Loko U Ri Ni Swikweleti
Xana mindyangu yi nga endla yini loko swi tika ku huma eswikweletini?
Xana Ndzi Fanele Ndzi Lomba Mali?
Vutlhari bya Bibele byi nga ku pfuna leswaku u teka xiboho.
Ku Langutana Ni Vusweti
Ntshembo Eka Lava Pfumalaka Makaya Ni Swisiwana
Swiringanyeto leswi nga eBibeleni swi nga ku pfuna eka swa ekhonomi ni rihanyo.
Leswi Bibele Yi Swi Vulaka Hi Vusweti
Xana swisiwana swi nga tsaka?
Xana Misava Leyi Nga Riki Na Vusweti Yi Ta Va Kona?
I mani a nga ta herisa vusweti?
Xana Xikwembu Xa Khathala Hi Swisiwana?
Twana ndlela leyi Xikwembu xi kombisaka ha yona leswaku xa khathala hi swisiwana.
Swiphiqo Swo Rhurhela eTikweni Rimbe
Xana ku rhurhela etikweni rimbe swi vula leswaku ndyangu wa wena wu ta hanya vutomi byo antswa?


text:
Txienge 1
Hi nga txi engisisa ku txani Txizimu?
Txizimu txi wombawomba ni nathu ngu ku thumisa Di Bhibhele. 2 Timoti 3:16
Txizimu txa ditshuri txi thumisile vathu ku bhala mialakanyo ya txona ka dibhuku do basa. Dibhuku edo Di Bhibhele. Di ni mahungu ya lisima a ya Txizimu txi lavako ti to u ma ziva.
Txizimu txa ti ziva a ti i ku ta tinene kwathu, ni wuzivi wotshe wu ta ngu ka txona. Awe u txi txi engisa u na txhariha.—Mavingwa 1:5.
Txizimu txi lava ti to vathu votshe ve gonda Di Bhibhele. Da maneka ngu tidimi ta tingi.
U txi lava ku engisa Txizimu, ti lava u gonda ni ku pfisisa Di Bhibhele.
Ha mafuni kotshe vathu va txi engisa Txizimu. Matewu 28:19
Tifakazi ta Jehovha ti nga ku vhuna ti to u pfisisa Di Bhibhele.
Ha mafuni kotshe ti gondisa ditshuri mayelana ni Txizimu.
Awe u nga gondiswa mahala. U nga tshumela u gonda ngu Txizimu Nyumbani ya Mfumo ya Tifakazi ta Jehovha hafuhi ni mtini kwaku.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yeremiya 2:1-37
2 ‘Kutani rito ra Yehovha ri fika eka mina,+ ri ku:2 “Famba, u fanele u huwelela etindleveni ta Yerusalema, u ku, ‘Yehovha u te:+ “Ndzi wu tsundzuka kahle, musa wa rirhandzu wa vuntshwa bya wena,+ rirhandzu enkarhini lowu a wu tshembisiwe ku tekiwa,+ ku ndzi sala ka wena endzhaku emananga, etikweni leri nga byariwangiki mbewu.+3 Tiko ra Israyele a ri na nchumu wo kwetsima eka Yehovha,+ swirhangana swa Yena.”’+ ‘Hinkwavo vanhu lava n’wi lovisaka va ta va ni nandzu.+ Va ta weriwa hi khombo,’ ku vule Yehovha.”+4 Twana rito ra Yehovha, Wena yindlu ya Yakobe,+ na n’wina hinkwenu mindyangu ya yindlu ya Israyele.+5 Yehovha u te: “Xana vatata wa n’wina va kume yini lexi hombolokeke eka mina,+ leswi va yeke ekule na mina,+ va hambete va landzela xifaniso xa hava lexi nga pfuniki nchumu+ naswona vona va va va hava?+6 A va vulanga va ku, ‘Yehovha u kwihi, Loyi a hi humesaka etikweni ra Egipta,+ Loyi a hi fambisaka emananga, etikweni ra rivala ra le kwandzasini+ ni mugodi, etikweni leri nga riki na mati+ ni leri nga ni ndzhuti lowukulu,+ etikweni leri ku nga riki na munhu la tshameke a tsemakanya eka rona ni laha ku nga riki na munhu wa la misaveni loyi a a tshama eka rona?’7 “Hakatsongo-tsongo ndzi mi tise etikweni ra ntanga wa mihandzu, leswaku mi dya mihandzu ya rona ni swilo leswinene swa rona.+ Kambe n’wina mi fike mi nyamisa tiko ra mina; ndzhaka ya mina mi yi endle yi va xilo lexi nyenyetsaka.+8 Vaprista a va vulanga va ku, ‘Yehovha u kwihi?’+ Ni lava tamelaka nawu a va ndzi tivanga;+ kasi varisi va tlule nawu wa mina,+ hambi vaprofeta va profete hi Bali,+ naswona va landzelele lava a va nga ta va pfuna ha nchumu.+9 “‘Hikokwalaho ndzi ta tlhela ndzi kanetana na n’wina,’+ ku vula Yehovha, ‘naswona ndzi ta kanetana ni vana va vana va n’wina.’+10 “‘Kambe hundzelani etimbuweni ta Kitimi+ mi vona. Ina, rhumelani eKedari+ kutani mi ehleketa khwatsi, mi vona loko swo fana ni leswi swi endlekile.+11 Xana tiko ri cince swikwembu,+ ri teka leswi nga riki swikwembu?+ Kambe vanhu va mina va cince ku vangama ka mina va teka leswi nga pfuniki nchumu.+12 Langutani leswi hi ku hlamala, N’wina matilo; misisi ya n’wina yi yima hi ku chava lokukulu,’ ku vula Yehovha,+13 ‘hikuva ku ni swilo swimbirhi swo biha leswi vanhu va mina va swi endleke: Va ndzi siyile,+ mina xihlovo xa mati lama hanyaka,+ leswaku va ya ticelela swihlovo, swihlovo leswi boxekeke, leswi nga kotiki ku hlayisa mati.’14 “‘Xana Israyele i nandza,+ kumbe i hlonga leri tswariweke endyangwini? Ha yini a hundzuke la phangiweke?15 Swinghalana swa ntshiva swa n’wi vombela;+ swi humese rito+ ra swona. Swi endla tiko ra yena ri va xihlamariso. Miti ya yena yi hisiwile, lerova ku hava muaki.+16 Hambi vana va Nofu+ na Tahapenese+ va hambete va dyela eka wena ethavathaveni.+17 Xana leswi a hi swona leswi u tiendleke swona hi ku tshika Yehovha Xikwembu+ xa wena hi nkarhi lowu a ku fambiseke ha wona endleleni?+18 Xana sweswi u fanele u tikarhatela yini hi ndlela ya Egipta+ leswaku u nwa mati ya Xihoro?+ Naswona u fanele u tikarhatela yini hi ndlela ya Asiriya+ leswaku u nwa mati ya Nambu?19 Vubihi bya wena byi fanele byi ku lulamisa,+ ni swiendlo swa wena swa ku pfumala vutshembeki swi fanele swi ku tshinya.+ Kutani, swi tive leswaku ku tshika ka wena Yehovha Xikwembu xa wena i nchumu wo biha, lowu bavaka,+ naswona a wu ndzi chavanga,’+ ku vula Hosi leyi Lawulaka,+ Yehovha wa mavuthu.20 “‘Hikuva i khale swinene ndzi tshovelele+ joko ra wena; ndzi handzule switsimbo swa wena hi le xikarhi. Kambe u te: “A ndzi nge tirhi,” hikuva ehenhla ka xitsunga xin’wana ni xin’wana xo tlakuka ni le hansi ka murhi wun’wana ni wun’wana lowukulu+ a wu ganamile,+ u tiendla nghwavava.+21 Loko ku ri mina, ndzi ku byale u fana ni murhi wa vhinya+ lowu hlawulekeke, hi mbewu ya ntiyiso. Kutani u hundzukise ku yini eka mina u va swihluke leswi kuleke swa murhi wumbe wa vhinya?’+22 “‘Hambiloko wo hlamba hi alkali, u tola xisibi xo tala,+ kunene xihoxo xa wena xi ta va xivati emahlweni ka mina,’+ ku vula Yehovha, Hosi leyi Lawulaka.23 U nga vurisa ku yini u ku, ‘A ndzi tinyamisanga.+ A ndzi va landzelelanga Vabali’?+ Vona ndlela ya wena enkoveni.+ Lemuka leswi u swi endleke. Kamela leyitsongo ya ntswele leyi nga ni rivilo yi tsutsuma yi ya hala ni hala endleleni ya yona;24 mangwa+ leyi toloveleke mananga, eku naveleni ka moya-xiviri wa yona, yi nun’hwetela mheho;+ enkarhini wa ku khandziyiwa ka yona, i mani loyi a nga yi tlherisaka? Hinkwato leti ti yi lavaka, a ti tikarhati hi ku yi sala endzhaku. Ti ta yi kuma hi n’hweti ya yona.25 U nga wu tshiki nenge wa wena wu tshama wu nga ambalanga nchumu, ni nkolo wa wena wu va ni torha.+ Kambe u te, ‘A swi tshembisi!+ E-e, kambe ndzi rhandze vafambi,+ naswona ndzi ta va landzela.’+26 “Ku fana ni tingana ta khamba loko ri kumiwa, hikwalaho va yindlu ya Israyele va khomiwe hi tingana+ hi ndlela leyi fanaka, vona, tihosi ta vona, tihosana ta vona ni vaprista va vona swin’we ni vaprofeta+ va vona.27 Va byela murhi va ku, ‘Wena u tatana,’+ eribyeni va ku, ‘Wena u ndzi velekile.’ Kambe va hundzuluke va ndzi komba xikosi, ku nga ri xikandza.+ Hi nkarhi wa khombo ra vona va ta ku, ‘Suka u yima, u hi ponisa!’+28 “Kambe swi kwihi swikwembu swa wena leswi u tiendleleke swona?+ A swi suke swi yima loko swi ta kota ku ku ponisa enkarhini wa khombo ra wena.+ Hikuva swikwembu swa wena swi ringana ni nhlayo ya miti ya wena, Wena Yuda.+29 “‘Ha yini mi tshamela ku kanetana na mina?+ Ha yini n’wina hinkwenu mi tlula nawu wa mina?’+ ku vula Yehovha.30 Vana va n’wina ndzi va bile kambe a swi pfunanga nchumu.+ A va yi amukelanga ndzayo.+ Banga ra n’wina ri lovise vaprofeta va n’wina, ku fana ni nghala leyi onhaka.+31 N’wina xitukulwana, vonani rito ra Yehovha.+“Xana ndzi hundzuke mananga eka Israyele+ kumbe tiko ra munyama wa xikhwixi? Ha yini vanhu lava va mina, va te, ‘Hi yingayingile. A hi nge he ti eka wena’?+32 Xana nhwana a nga rivala swin’wetsin’wetsi swakwe, mutekiwa a rivala mavamba yakwe ya xifuva? Kambe vanhu va mina—va ndzi rivele hi masiku lama nga hlayekiki.+33 “Ha yini, Wena wansati, u antswisa ndlela ya wena leswaku u lava rirhandzu? Hikokwalaho u simeke tindlela ta wena eka swilo swo biha.+34 Naswona madziva ya wena ma kumeke ma totiwe hi ngati ya mimoya-xiviri+ ya swisiwana leswi nga riki na nandzu.+ A ndzi swi kumanga swi tshova tindlu, kambe yi le ka wona hinkwawo.+35 “Kambe u ri, ‘Ndzi tshame ndzi nga ri na nandzu. Hakunene ku hlundzuka ka yena ku tlherile eka mina.’+“Ndzi ni njhekanjhekisano na wena hikwalaho ka leswi u nge, ‘A ndzi dyohanga.’+36 Ha yini u languta ku cinca ndlela ya wena ku ri nchumu lowu nga nyawuriki?+ Nakambe u ta khomiwa hi tingana hi Egipta,+ hilaha u khomiweke hi tingana hakona hi Asiriya.+37 Hikwalaho ka xivangelo lexi u ta tlhela u huma u tlhandleke mavoko enhlokweni,+ hikuva Yehovha u bakanye leswi u tshembelaka eka swona, naswona a wu nge humeleli eka swona.”


text:
LESWI HI SWI DYONDZAKA EBIBELENI | YEREMIYA 39-43
Yehovha U Ta Hakela Un’wana Ni Un’wana Hi Ku Ya Hi Mintirho Yakwe
Sedekiyasi a nga wu yingisanga nkongomiso wa Yehovha wo va a tinyiketa eka Babilona
Vana va majaha va Sedekiyasi va dlayiwe a ri karhi a va vona. Endzhakunyana u fe mahlo, a bohiwa hi tinsimbi ta koporo ivi a khotsiwa eBabilona kukondza a fa
Ebedimeleke u tshembe Yehovha ni ku tlhela a khathalela muprofeta Wakwe Yeremiya
Yehovha u tshembise ku sirhelela Ebedimeleke hi nkarhi wa ku lovisiwa ka Israyele
Yeremiya u chumayele hi xivindzi ku ringana malembe yo tala loko tiko ra Yerusalema ri nga si lovisiwa
Yehovha u sirhelele Yeremiya hi nkarhi wa ku rhendzeriwa ka Yerusalema ni ku endla leswaku a ntshunxiwa eka Vababilona


text:
NHLOKOMHAKA YA XIFUNENGETO | YESU U HI PONISA EKA YINI?
Lexi Endlaka Hi Lava Ku Ponisiwa
“Munhu la velekiweke hi wansati, u hanya nkarhi wo koma naswona u taleriwe hi ku karhateka. U huma kukota xiluva kutani a khatluriwa, naswona u baleka ku fana ni ndzhuti kutani a nga ha vi kona.”—Yobo 14:1, 2.
Ku sukela eminkarhini ya khale, vanhu a va tshamela ku anakanya hi ndlela leyi va nga ta tshama va ri vantshwa ha yona naswona va tshama va ri ni rihanyo lerinene. Kambe lexi twisaka ku vava hileswaku: Ha fa. Marito ya Yobo lama nga laha henhla lama vuriweke emalembeni lama tlulaka 3 000 lama hundzeke, ma ha ri ntiyiso ninamuntlha.
Ku navela ku hanya hilaha ku nga heriki ku tshama ku ri kona eka vanhu hinkwavo. Bibele yi hi byela leswaku Xikwembu xi veke ku navela ku hanya hilaha ku nga heriki etimbilwini ta hina. (Eklesiasta 3:11) Hikwalaho, xana swa twala eka wena ku va Xikwembu lexi nga ni rirhandzu xi veka ku navela loku nga ta ka ku nga fikeleleki? Loko nhlamulo ya wena yi ri e-e, u tiyisile. Rito ra Xikwembu ri vula leswaku rifu i nala naswona xi tshembisa leswaku ‘ri ta herisiwa.’—1 Vakorinto 15:26.
A swi kanakanisi leswaku rifu i nala. A ku na munhu loyi a hanyeke kahle loyi a nga ri rhandzaka. Loko ku humelela khombo, ha ri balekela hi tifihla kumbe hi tsutsuma. Loko hi vabya, hi lava tindlela ta ku va hi tshunguleka. Hi endla xin’wana ni xin’wana leswaku hi papalata swilo leswi nga ta hi dlaya.
Xana xi kona lexi nga hi endlaka hi tshemba leswaku nala loyi u ta herisiwa? Ina, Yehovha Xikwembu loyi a nga Muvumbi, a nga endlanga vanhu leswaku va hanya malembenyana ivi va fa. Ku fa ka vanhu a ku nga ri xikongomelo xa yena. A a lava leswaku vanhu va hanya hilaha ku nga heriki laha emisaveni naswona xikongomelo xolexo xi ta endleka.—Esaya 55:11.
Hikwalaho, xana rifu ri ta herisiwa njhani? Se i khale vanhu va ringeta hi matimba ku lwa ni rifu, kambe a va humeleli. Ninamuntlha ka ha endliwa matshalatshala. Van’wasayense va endle mirhi yo tlhavela ni mirhi leyi antswisaka mavabyi man’wana. Va kambisise mhaka ya xitekela eka swilo leswi hanyaka. Etindhawini to tala, vanhu hi xiringaniso va hanya malembe yo tala ku tlula malembe ya dzana lama hundzeke. Kambe ku fa a ku heli. Bibele yi vula leswaku “hinkwaswo swi tlhelela entshurini.”—Eklesiasta 3:20.
Lexi tsakisaka hileswaku a hi fanelanga hi tshemba vanhu leswaku va herisa xiphiqo lexi ku nga khale xi ri kona. Yehovha Xikwembu u endle lunghiselelo leswaku hi ponisiwa eku rifu naswona lunghiselelo ra kona i Yesu Kreste.


text:
DOMINICAN REPUBLIC
Ntshunxeko Wo Chumayela
Trujillo A Dlayiwa
Hi 1960, vulawuri bya tihanyi bya Trujillo a byi soriwa hi matiko yo hambana-hambana ni ku kanetiwa hi vanhu va tiko rero. Hi nkarhi wa nkwetlembetano wolowo wa tipolitiki, Milton Henschel wo huma entsindza wa misava hinkwayo wa Timbhoni ta Yehovha u endzele etikweni rero kutani a ya enhlengeletanweni ya masiku manharhu hi January 1961. A ku ri ni vanhu va 957 eka nhlangano wa mani na mani naswona ku khuvuriwe vanhu va 27. Hi nkarhi wa riendzo rakwe, Makwerhu Henschel u pfune vamakwerhu ku tlhela va sungula ku hlela ntirho wo chumayela ni ku endla mepe wa nsimu.
Enrique Glass na Julián López, a va averiwe ku endzela mavandlha. Julián u ri: “Mavandlha mambirhi lawa a ndzi ma endzela a ma ri evuxeni bya tiko, kasi laman’wana hinkwawo a ma ri en’walungwini. Mavandlha hinkwawo lawa a ma endzeriwa hi Enrique a ma ri exiphen’wini xa le vuxeni ni xa le dzongeni.” Maendzo wolawo hinkwawo ma endle leswaku mavandlha ma kota ku tlhela ma fambisana ni nhlengeletano naswona ma pfune vamakwerhu leswaku va akeka hi tlhelo ra moya.
Salvino na Helen Ferrari, lava nga mathwasana ya tlilasi ya vumbirhi ya Giliyadi va fike hi 1961. Ntokoto lowu va veke na wona tanihi varhumiwa eCuba wu tikombe wu ri lowu pfunaka swinene eka ntshovelo lowukulu wa moya eDominican Republic. Salvino u hetelele a tirha eka Komiti ya Rhavi kukondza a fa hi 1997, kasi Helen u ve eka ntirho wa nkarhi hinkwawo ku ringana malembe ya 79, lawa yo tala ya wona a ma heteke a ri murhumiwa.
Endzhaku ka ku fika ka vaka Ferrari, vulawuri bya tihanyi bya Trujillo byi hele hi vusiku bya May 30, 1961, loko vadlayi va balesele movha wakwe hi maqulu. Hambiswiritano ku dlayiwa kakwe a ku endlanga leswaku ku va ni rhula hi tlhelo ra tipolitiki, kutani tiko ri ye emahlweni ri va ni nkwetlembetano wa tipolitiki ku ringana malembe yo hlayanyana.
Ntirho Wo Chumayela Wu Ya Emahlweni
Hi nkarhi wolowo, ku fike varhumiwa lava engetelekeke. William Dingman loyi a ri eka tlilasi yo sungula ya Giliyadi ni nsati wakwe, Estelle, swin’we na Thelma Critz na Flossie Coroneos, va susiwe erhavini ra le Puerto Rico va yisiwa eDominican Republic endzhaku ka masiku mambirhi Trujillo a dlayiwile. William u te: “Etikweni a ku ri ni nkwetlembetano loko hi fika naswona a ku ri ni nyimpi. A ku chaviwa vanhu lava pfukelaka mfumo naswona masocha a ma secha un’wana ni un’wana loyi a a famba hi gondzo lerikulu. Hi yimisiwe ko hlayanyana etindhawini leti vanhu va sechiwaka eka tona naswona mindzhwalo ya hina a yi sechiwa endhawini yin’wana ni yin’wana. A ku humesiwa swilo hinkwaswo leswi a swi ri etibegeni ta hina, hambi ku ri swilo leswitsongo.” A swi tika ku chumayela exiyin’weni xo tano lexi nga ni khombo xa tipolitiki.
William u te: “Hi nkarhi wa vulawuri bya tihanyi bya Trujillo vanhu a va byeriwe leswaku Timbhoni ta Yehovha i Makhomunisi naswona a ti kahle. . . . Kambe, hakatsongo-tsongo hi swi kotile ku herisa xihlawuhlawu.” Hikwalaho ka sweswo, vanhu lava engetelekeke lava nga ni timbilu letinene va amukele rungula ra Mfumo. Eku heleni ka lembe ra ntirho ra 1961, a ku ri ni maphayona yo hlawuleka ya 33 etikweni.


text:
DYONDZO 21
Khombo Ra Vukhume
Muxe u tshembise Faro leswaku a nge he tlheleli eka yena. Kambe loko a nga si famba, u byele Faro a ku: ‘Vana hinkwavo va mativula va le Egipta va majaha va ta dlayiwa exikarhi ka vusiku bya namuntlha, ku suka eka n’wana wa Faro ku ya eka vana va mahlonga ya Vaegipta.’
Yehovha u byele Vaisrayele leswaku va endla nkhuvo wo hlawuleka. U te: ‘Dlayani nyimpfu ya xinuna leyi nga ni lembe rin’we kumbe mbuti kutani mi teka ngati yin’wana ya yona mi yi tota eka tifureme ta tinyangwa ta n’wina. Oxani nyama ya kona mi yi dya ni xinkwa xo kala comela. Mi va mi ambale maphaxani, mi lunghekele ku famba. Namuntlha nivusiku ndzi ta mi tshunxa mi famba.’ Xana u ehleketa leswaku Vaisrayele a va ri njhani hi ku tsaka?
Exikarhi ka vusiku, ntsumi ya Yehovha yi nghene emitini hinkwayo ya le Egipta. Emitini leyi tifureme ta tinyangwa a ti nga totiwanga ngati, vana hinkwavo va mativula va dlayiwile. Kambe ntsumi a yi endlanga nchumu emitini leyi tifureme ta yona a ti totiwe ngati. Mindyangu hinkwayo ya le Egipta, ya swifumi ni ya swisiwana, yi feriwe hi vana. Kambe a swi vanga tano emitini hinkwayo ya Vaisrayele.
Hambi ku ri n’wana wa Faro wa jaha u file. Faro a a nga ha lavi ku twa nchumu. U nambe a byela Muxe na Aroni a ku: ‘Sukani. Fambani mi ya gandzela Xikwembu xa n’wina. Tekani swifuwo swa n’wina mi famba!’
Vaisrayele va hume Egipta va ri karhi va voningeriwa hi n’weti naswona a va famba hi mindyangu ni hi tinxaka. A ku ri ni vavanuna va 600 000 va Vaisrayele ni vavasati vo tala ku katsa ni vana. Vanhu vambe va fambe na vona leswaku na vona va ta gandzela Yehovha. Vaisrayele se a va tshunxiwile!
Leswaku va tsundzuka ndlela leyi Yehovha a va kutsuleke ha yona, a va fanele va endla nkhuvo wolowo wo hlawuleka lembe ni lembe. A wu vuriwa Paseka..
“Ndzi ku tshikile u hanya hikwalaho ka xivangelo lexi: leswaku ndzi ta tirhisa wena ku kombisa matimba ya mina nileswaku vito ra mina ri ta tiviwa emisaveni hinkwayo.”—Varhoma 9:17


text:
MATIMU
Hi mani kateko ya Jehovha ngu tinzila to hambana-hambana
TATE wangu i Arthur Guest, ene a ti txi dhunda Txizimu. Ngu toneto, mbimo yi i nga ti ngadi mfana, a ti lava kumaha mfundisi wa txhetxhe ya Metodista. Kambe mbimo yi a nga khata kulera mabhuku a vagondi va Bhiblia ni ku ya ka mitshangano yawe, toneto ti txitxile. Ene a bhabhatisilwe e va Fakazi ya Jehovha ngu 1914 a di ni 17 wa malembe. Aku ku nga ti ni Yimbi ya Hombe yo Khata ya Mafu, ene kha tumela kubela wusotxhwani. Se a khotetwe 10 wa mitxima ka Jele ya Kingston, Ontario ka ditiko da Canadá. Mbimo yi a nga humiswa, a ti ta va colportor, nyamsi i ku nyaphandule.
Ngu 1926, tate a txhadhile ni mame wangu Hazel Wilkinson. Mame wakwe a gondile ditshuri ngu 1908. Ni velekilwe ngu 24 ka Abril wa 1931, ani ni mwanana wa wumbidi ka va va mune. Tate a ti yi dhunda ngutu Bhiblia, ni ku a ti lava to nathu hi maha toneto. Txa lisima ngutu ka wutomi wathu i ti kukhozela Jehovha. Mwaya wathu wu txi ti dhunda kutxhumayela ngu m’ti ni m’ti.—Mithumo 20:20.
NI TEKELETE TXIKOMBISO TXA TATE WANGU
Yimbi ya Wumbidi ya Mafu yi khatile ngu 1939. Kambe ngu dilembe di di nga londisela mthumo wa Tifakazi ta Jehovha ka ditiko da Canadá wu khatile ku tsimbiswa. Txikolwani vanana va ti fanete kuembelela ndando ya ditiko ni kukhozela m’jeke. Kambe mbimo yi va nga ti embelela vagondisi va ti hi leka ani ni ndiyangu Dorothy hi huma. Ditshiku dimwane m’gondisi wangu wa txisikati a zamile ku ni dhanisa ngu ku ni gela ti to ni ni dizowa. Eto ti mahile ti to vagondi kulothi ve ni peketela ve tshumela ve ni susumetela. Toneto ti ni mahile ni tsaniseka ti to ni fanete “kuengisa Txizimu kupinda kuengisa vathu.”—Mithumo 5:29.
Ni bhabhatisilwe ngu Julho wa 1942 ni di ni 11 wa malembe ka dithangi da mati ka koponi ya tithembwe ni kufuya sihari. Mbimo yi ni nga ti mana maferiya, ni ti teka wunyaphandule wa mbimunyana. Dilembe dimwane ani ni vangana vangu va vararu hi ti ya txhumayela vagangi va tikhuni ava va nga ti zumba wuphemba ka Ontário wa Canadá.
Ngu 1 ka Maio wa 1949, ni khatile kuthuma kota nyaphandule wa mbimo yotshe. Ku khukhela koneho ni dhanwi ti to ni ya vhuneta ka kuaka Bhetele ya Canadá. Msana keto ni mahile txiro txa mwaya wa Bhetele. Ni thumilenyana ko ganja, ahawa ni nga gonda kuthumisa mtxhini wo ganja ngu wona. Ni vhunetile mavhikinyana o kari ka kumaha txiphephana atxi txi nga ti wombawomba ngu kuxaniswa ka Tifakazi ta Jehovha ani Canadá.
Ni gwitile ni thuma ka hofisi ya mthumo, se ni kombetwe ti to ni bhulisana ni vanyaphandule ava va ndino ya thuma Quebec a ha tifakazi ti nga ti vengelwa ngutu. Mmwane wa vanyaphandule vonevo i ti Mary Zazula wo ta ngu dhoropani ka Edmonton kona Canadá. Vaveleki vakwe i ti va txhetxhe ya Ortodoxa, kambe ene ni ndiyakwe va ti gonda Bhiblia. Vaveleki vawe kha va titsakela kambe vona va lambile kuleka kugonda. Se vona va va hingile mtini. Hambiketo, ngu Junho wa 1951 Mary ni ndiyakwe va bhabhatisilwe, se msana ka 6 wa mitxima va khatile mthumo wa wunyaphandule. Mbimo yi ni nga bhulisana nayo, ni ti woni ti to Mary ngu ditshuri wa m’dhunda Jehovha. Se ni pimisile ni txi khani: “Adiya ngu dona dihorana adi ni lavako kutxhadha nado.” Hi bhute e tumela, se msana ka 9 wa mitxima hi txhadhile ngu 30 ka Janeiro wa 1954. Ku to guma divhiki, hi dhanwa kasiku hi ya gondiswa mthumo wo endela mabanza. Kudingana malembe mambidi hi thumile wuphemba ka Ontario.
Aku mthumo wo txhumayela ha mafuni kotshe wu nga ti kula, ku ti laveka varumiwa vo tala. Ani ni Mary hi pimisile tiya, i di ti to ha gwenta pheho ya Canadá ni titshuna ta kona, ti womba ti to hani ni hani hi nga thuma. Hi rambilwe ku ya txikolwane ka Giliyadhi ka mtxawa wa wu 27. Hi humile ngu Julho wa 1956, se ngu Novembro wa kona hi khata kuthuma Brazil.
HI THUMA BRAZIL
Mbimo yi hi nga hoka Brazil hi khatile kugonda Txiputukezi ti to hi kota kukhata dibhulo basi. Se hi gwitile hi veketa ha msungo siwuletiso so koma so ningela marevhista. Hi woni i di tshuku ti to ngako hi txi mana m’thu wu a tsakelako, hi mu lerela ndimana yimweyo mayelano ni ti Mfumo wa Txizimu wu no ta ti maha. Kambe ditshiku do khata, hi mani wamsikati wu a nga tsakela, ni mu lerete Mtuletelo 21:3, 4 se ni gwita ni tsivala. Ni swete kutolovela lisani.
Hi thumile ka didhoropa da Campos, ahawa nyamsi ku ku ni 15 wa mabanza. Mbimo yi hi nga hoka ku ti ko va ni mtxawa wa wudotho basi ni m’ti wa varumiwa, aha ku nga ti ni vanathu va txisikati va mune, i ku: Esther Tracy, Ramona Bauer, Luiza Schwarz, ni Lorraine Brookes (awu konkuwa i ku Wallen). Ka m’ti wonewo ni ti vhuneta ka kuwula simaha ni ku bhika. Ngu M’vhulo ni minova hi ti va ni gondo ya Muwoneleli. Se ditshiku dimwane hi di gwitile kugonda, Mary a otete ka txitufadha hi txi ti bhulela, se mbimo yi a nga khukha ku to humelela mmyoka awu wu nga ti hahatshi ka tximasa. Kala kuza ni wu daya i ti tihuwa basi.
Msana ka dilembe hi txi gonda Txiputukezi, hi ve vawoneleli va txigava. Makhalo mamwane ma singa ni magezi, hi otete ka mataho, hi tsimbila ngu mahanxi ni tiñolo. Dimwane ditshiku hi bete txitimela hi txi ya ka didhoropa dimwane adi di nga ti mimangoni. I ti wukhalo wo ku singa ni dibanza. Hi to lugara nyumba. Didhavi di hi rumelete 800 wa marevhista kasiku hi ma thumisa. Hi yite ko tala kureya hi txi ya teka mabhokiso a kona.
Ngu 1962 ku ve ni Txikolwa txa Wuthumeli va Mfumo ka makhalo o tala ka ditiko da Brazil. Kudingana mtxima ni mavhiki mambidi, ni tsimbite nokha ka sotshe sikolwa ka madhoropa a Manaus, Belém, Fortaleza, Recife ni Salvador. Mbimo yi ni nga ti Manaus, ni vhunetile kululamisela mtshangano wa m’ganga ka wukhalo wu wu nga ti ni nduma. Akuwa ku nga ti wa mati a hombe ngutu, ku singa ni mati o basa o sela, nem wukhalo wo susulela ka wona. Ni kombete txivhuno ka kumandante wa masotxhwa. Ene a hi lavete mati o basa kasiku vanathu votshe ve sela kala ku za mtshangano wu guma. Ene a tshumete e rumela masotxhwa ti to me hi gwimbela matende ti to hi bhikela kona ni kudyela ka ona.
Mbimo yi ni nga ti khukhile Mary a sate eya txhumayela ka makhalo a mabhindo. Aku vo tala va nga ti ta ngu Portugal ti to ve ta phanda male, va singa ni mbimo ni ta Bhiblia. Mary a godhote ngutu e za a txi khene: “Ka mafu otshe wukhalo wo gwitisa amu ni nga zumbako kona i Portugal.” Kumahekile txani? Kha ka pinda mbimo yo lapha na hi sa amukela txiavelo txo ya thumela Portugal. Mary kha nga kholwa! Phela Portugal ti si tumelelwi kutxhumayela. Hi amukete txirambo hi kongoma kona khe Portugal.
HI THUMA PORTUGAL
Hi hokile Portugal ngu 1964. Wutomi wu ti bava ngu mhaka ya maphoyisa aya ma nga ti si ambali siambalo sa wuphoyisa. Se makhatoni hi woni i di tshuku ku ti zumbela hi si laveteli vanathu. Makhatoni hi to lugara dikwarto, se mbimo yi hi nga mana ti visto tathu, hi lugarile nyumba. Msana ka mtxhanu wa mitxima, hi woni i di tshuku ku lavetela vanathu va Bhetele. Ngako hi nga ti ni mbimo yo tala hi si se ya mitshanganoni, ti hi tsakisile ngutu kutshumela hi ya mitshanganoni!
Ngu mbimo yoneyo, mitshangano yi ti mahelwa mitini ka vanathu nguko mthumo wo txhumayela wu si tumelelwi, hambi Tinyumba ta Mfumo ti ti vhatwe. Mbimo yotshe maphoyisa ma si leki kuxoletela mitini ka vanathu. Vanathu vo tala va ti ñolwa ve ya thethiswa maphoyisani. Vona va ti pekwa ngu maphoyisa ni ku va sinzisa ti to va na wombe matina a va va thangelako. Ngu mtolovelo Portugal va dhanana ngu ditina da wumbidi, kambe kasiku vanathu ve vhikelana, vona va ti dhanana ngu ditina do khata.
Txikarato txathu i ti to vanathu ve mana mabhuku. Ngu toneto Mary a khatile kuthumisa mtxini wo bhala ti to e kopiyara misungo ya timhaka ya gondo ya Muwoneleli ni ya mabhuku mamwane. Msana keto hi khatile kuthumisa mimeógrafo, i ku mtxini wo maha ngu wona ma fotokopiya.
HI LWELA MAHUNGU A MANENE WUKOMANI
Ngu Junho wa 1966 hi ve ni mahungu wukomani ka Lisboa. Vanathu vo dingana 49 va dibanza da Feijó va ningilwe mnando ngu ku va nga xalela mitshangano m’tini ka m’thu. Ti to ni vhuna vanathu ka mhaka yiya ni ti mahile advogado awu a lavako kuwona ti to vona ngu ditshuri va ti ni mnado. Kambe hi duketile hi txi tiziva ti to hi na mbi humelela. Ka vanathu va 49, vamwane va ndina zumba jele mtxima ni hafu, vamwane kala mtxhanu ni hafu. Koneho hi mani lungelo yo txhumayela mahungu a manene. Advogado wathu a wuyeletete mapswi aya ma ku mu ka Bhiblia aya ma nga wombwa ngu Gamaliyeli. (Mithumo 5:33-39) Votshe vathu va ku zivile kuthethiswa koneko. Msana keto, advogado eneyo a khatile kugonda Bhiblia ni ku ya mitshanganoni. Toneto ti hi tsakisile ngutu.
Ngu Dezembro wa 1966 ni vekilwe kota muwoneleli wa didhavi. Ni hetile mbimo yo tala ni txi thumisana ni timhaka ta mlayo. Hi zamile totshe ti hi nga ti kota ti to Tifakazi ta Jehovha ti txhumayela kurulani ka ditiko da Portugal. (Vafilipiya 1:7) Toneto ti kotekile ngu 18 ka Dezembro wa 1974. Hi ve ni mitshangano yimbidi yo sawuleka, ka yona hi nga endelwa ngu mwanathu Nathan Knorr ni Frederick Franz. Mtshangano wumwane wu mahetwe ka didhoropa da Porto se wumwane Lisboa. Ka yotshe ku ve ni vathu va 46.870.
Jehovha a hokisile mahungu a manene ka vathu va va wombawombako Txiputukezi, ko fana ni sitondoloni ka Açores, Cabo Verde, Madeira ni São Tomé e Príncipe. Aku mthumo wu nga ti ya masoni, ku ti laveka Bhetele ya hombe. Ngu 23 ka Abril wa 1988 Bhetele yi hetilwe ku akwa, se mwanathu Milton Henschel ngene a nga ta ningela m’wombawombo wo ningetela didhavi. Vanathu va 45.522 va ti ho ka mtshangano wuwa ku pata ni 20 wa vona ava i nga ti varumiwa ka ditiko dile.
HI TEKELETE TXIKOMBISO TXA VANATHU VO THEMBEKA
Ka malembe awa otshe, ani ni Mary hi gondile to tala ka vanathu vo thembeka. Ngu txikombiso, mbimo yi ni nga thuma ni mwanathu Theodore Jaracz hi txi endela matiko, ni gondile timhaka ta lisima. Ka ditiko dimwane, ku ti ni mhaka ayi komisawu ya didhavi yi nga ti zama ku yi lulamisa. Kambe va txo sakana ni txhini. Kambe mwanathu Jaracz a va tsanisile atxi khene: “Konkuwa i mbimo yo leka moya wo sawuleka wu thuma.” Ni nge ma divali kambe mapswi a mwanathu Franz. Mbimo yi ani ni Mary hi nga endela Brooklyn, hi mu wotisile ti to ngu yahi mapswi aya a ku nawo aku se aku ni malembe o tala a txi thumela Jehovha. Ene a ti khene: “Hambi ku txo humelela txani ni txani, u nga thuke u leka sengeletano ya Jehovha. Ngu yona dwe ayi yi mahaku kudhunda ka Txizimu, ni womba kutxhumayela mahungu a manene a Mfumo wa Txizimu!”
Kumaha ati mwanathu Franz a nga womba ta hi tsakisa ngutu. Hi khumbula to tala ka maendo athu a madhavi o tala. Ti hi tsakisile kumanana ni vanathu va titanga totshe, se hi bhula navo ngu nzila yi Jehovha a wu dhundako ngu yona mthumo wawe. Mbimo yotshe hi va kuzeta kusimama ve thumela Jehovha.
Mawelo hi nga mathelo. Athu se hi ni kona mu ka 80 wa malembe. Mary a ni tinyamakazi to tala. (2 Vakorinto 12:9) Futhi hi ni sikarato simwane. Kambe hi nga sa txilo, sona si tsanisa likholo lathu ti to hi simama hi thembeka ka Jehovha. Ngako hi txi wona msana, ka yotshe mbimo yi hi nga yi heta hi txi thumela Jehovha, ha ti ziva ti to a hi katekisile ngutu, ni kuhi komba wuxinji wakwe awu wu ku si hi faneli ngu tinzila to tala ngutu. *—Wona txhamuselo ya hahatshi.
^ par. 29 Mbimo yi ku nga ti lulamiselwa matimu awa, mwanathu Douglas Guest a luzile ngu 25 ka Outubro wa 2015 a di thembekile ka Jehovha.


text:
NDZIMA 5
“Loyi I N’wananga”
LOKO vana va endla swilo leswinene, va tsakisa lava va va khathalelaka. Loko n’wana wa nhwanyana a endla nchumu wo karhi kahle, tata wakwe a nga chavi ku byela van’wana a ku: “Leyi i ntombhi ya mina.” Kumbe loko jaha ri endle swilo leswinene, tatana a nga chavi ku vula a ku: “Leri i jaha ra mina.”
Yesu minkarhi hinkwayo u endla swilo leswi tsakisaka Tata wakwe. Hi yona mhaka leyi Tata wakwe a tinyungubyisaka ha yena. Xana wa swi tsundzuka leswi Tata wa Yesu a swi endleke siku rin’wana loko Yesu a ri ni valandzeri vakwe vanharhu?— Ina, Xikwembu xi vulavurile xi ri le kule etilweni xi ku: “Loyi i N’wananga, la rhandzekaka, loyi ndzi n’wi amukeleke.”—Matewu 17:5.
Minkarhi hinkwayo Yesu u rhandza ku endla swilo leswi tsakisaka Tata wakwe. Xana wa swi tiva leswaku hikwalaho ka yini? Hikuva u rhandza Tata wakwe hi mbilu ya yena hinkwayo. Loko munhu a endla swilo ntsena hi leswi a bohekaka ku swi endla, swa n’wi tikela. Kambe loko a swi endla hi ku swi rhandza, swa n’wi olovela. Xana wa swi tiva leswaku ku endla swilo hi ku swi rhandza swi vula yini?— Swi vula ku swi endla swi huma embilwini.
Niloko Yesu a nga si ta emisaveni, a a tiyimiserile ku endla xin’wana ni xin’wana lexi Tata wakwe a n’wi kombelaka leswaku a xi endla. Leswi u swi endle hikwalaho ka leswi a rhandzaka Tata wakwe, Yehovha Xikwembu. Yesu a a tshame kahle etilweni ni Tata wakwe. Kambe Xikwembu a xi ri ni ntirho wo hlawuleka lowu a xi lava leswaku Yesu a wu endla. Leswaku a kota ku endla ntirho wolowo, Yesu a a fanele a suka etilweni. A a fanele a velekiwa a ri n’wana laha misaveni. Yesu a a swi rhandza ku endla leswi hikuva Yehovha a a lava leswaku a swi endla.
Leswaku Yesu a ta velekiwa emisaveni, a a fanele a va ni manana. Xana wa n’wi tiva mana wa yena?— Vito ra yena i Mariya. Yehovha u rhume ntsumi ya yena Gabriyele yi suka etilweni leswaku yi ta vulavula na Mariya. Gabriyele u n’wi byele leswaku u ta kuma n’wana wa mufana. N’wana yoloye a a ta thyiwa vito ra Yesu. Kutani, tata wa n’wana a a ta va mani?— Ntsumi yi vule leswaku Tata wa n’wana ku ta va Yehovha Xikwembu. Hi yona mhaka leyi Yesu a vitaniweke N’wana wa Xikwembu.
Xana u ehleketa leswaku Mariya u titwe njhani hi mhaka leyi?— Xana u te, “A ndzi swi lavi ku va mana wa Yesu”? Doo, Mariya a a tiyimiserile ku endla leswi Xikwembu xi swi lavaka. Kambe a swi ta tisa ku yini leswaku N’wana wa Xikwembu la nga etilweni a velekiwa a ri n’wana emisaveni? Xana ndlela leyi Yesu a velekiweke ha yona yi hambana njhani ni ndlela leyi vana van’wana va velekiwaka ha yona? Xana wa swi tiva?—
Phela, Xikwembu xi endle vatswari va hina vo sungula, ku nga Adamu na Evha, leswaku va kota ku hlangana hi ndlela yo hlamarisa. Endzhaku ka sweswo, n’wana a a ta sungula ku kula endzeni ka khwiri ra mana wakwe. Vanhu va vula leswaku leswi i singita! Ndza tshemba na wena wa pfumela.
Kambe, Xikwembu xi tlhele xi endla singita rin’wana ro hlamarisa ku tlula leri. Xi teke vutomi bya N’wana wa xona wa le tilweni kutani xi byi nghenisa ekhwirini ra Mariya. Xikwembu a xi nga si tshama xi endla nchumu wo fana ni lowu naswona a xa ha tlhelanga xi wu endla. Endzhaku ka singita leri, Yesu u sungule ku kula ekhwirini ra Mariya tanihi laha vana van’wana va kulaka ha kona endzeni ka vamana wa vona. Endzhaku ka sweswo, Mariya u tekane na Yosefa.
Loko nkarhi wa leswaku Yesu a velekiwa wu fika, Mariya na Yosefa a va endzele emutini wa Betlehema. Kambe a wu tele hi vanhu. A yi nga ri kona ni yindlu ya leswaku Mariya na Yosefa va nga tshama eka yona, kutani a va boheka ku ya tshama laha ku tshamaka swifuwo. Loko va ri kwalaho Mariya u veleke Yesu kutani a vekiwa exidyelweni, hilaha u swi vonaka hakona laha. Xidyelo i ndhawu leyi ku vekiwaka swakudya swa tihomu ni swa swifuwo swin’wana leswaku swi dyela kona.
Hi vusiku lebyi Yesu a velekiweke ha byona ku humelele swilo leswi tsakisaka. Ntsumi yi humelele eka varisi van’wana ekusuhi ni le Betlehema. Yi va byele leswaku Yesu a a ri munhu wa nkoka. Ntsumi yi te: ‘Maswivo, ndzi mi byela mahungu lamanene lama nga ta tsakisa vanhu. Namuntlha ku velekiwe munhu loyi a nga ta ponisa vanhu.’—Luka 2:10, 11.
Ntsumi yi byele varisi leswaku va ta kuma Yesu eBetlehema, a latiwe exidyelweni. Hiloko tintsumi tin’wana etilweni swin’we ni ntsumi leyi, ti dzunisa Xikwembu. Tintsumi ti yimbelerile ti ku: ‘Ku vangama a ku ve eka Xikwembu ni le henhla ka misava ku va ni ku rhula exikarhi ka vanhu lava amukelekaka.’—Luka 2:12-14.
Loko tintsumi se ti fambile, varisi va ye eBetlehema kutani va kuma Yesu. Va fike va byela Yosefa na Mariya mahungu lamanene hinkwawo lawa va ma tweke. Xana wa yi ehleketa ndlela leyi Mariya a a tsake ha yona hikwalaho ka leswi a pfumeleke ku va mana wa Yesu?
Hi ku famba ka nkarhi, Yosefa na Mariya va teke Yesu va ya na yena emutini wa Nazareta. Laha hi laha Yesu a kuleleke kona. Loko se a kurile, u sungule ntirho wakwe lowukulu wo dyondzisa. Lowu hi wun’wana wa mintirho leyi Yehovha Xikwembu a a lava leswaku N’wana wa yena a wu endla emisaveni. Yesu a a tiyimiserile ku endla ntirho wolowo hikuva Yesu a a n’wi rhandza swinene Tata wakwe wa le tilweni.
Loko Yesu a nga si sungula ntirho wakwe wa ku va Mudyondzisi Lonkulu, u khuvuriwe hi Yohane Mukhuvuri eNambyeni wa Yordani. Hiloko ku humelela nchumu wun’wana wo hlamarisa! Loko Yesu a ri karhi a huma ematini, Yehovha u vulavule a ri etilweni a ku: “Loyi i N’wananga, la rhandzekaka, loyi ndzi n’wi amukeleke.” (Matewu 3:17) Xana a wu tsaki loko vatswari va wena va ku byela leswaku va ku rhandza?— Hi nga tiyiseka leswaku Yesu na yena a a tsakile.
Minkarhi hinkwayo Yesu a a endla swilo leswinene. A a nga hanyi hi vukanganyisi. A a nga fambi a byela vanhu leswaku yena hi yena Xikwembu. Ntsumi Gabriyele yi byele Mariya leswaku Yesu u ta vuriwa N’wana wa Xikwembu. Yesu hi yexe u vurile leswaku hi yena N’wana wa Xikwembu. Naswona a nga byelanga vanhu leswaku yena u tlharihe ku tlula Tata wakwe. U te: “Tatana u nkulu eka mina.”—Yohane 14:28.
Hambiloko Yesu a ri etilweni, loko Tata wa yena a n’wi nyika ntirho wo wu endla, Yesu a a wu endla. A a nga vuli leswaku u ta wu endla kambe a nga ha wu endli. A a rhandza Tata wakwe. Xisweswo, a a yingisela leswi Tata wakwe a swi vulaka. Kutani loko Yesu a fika laha misaveni, u endle leswi Tata wa yena wa le tilweni a n’wi leriseke swona. Nkarhi wa yena a nga wu tirhiselanga ku endla swilo swin’wana. A swi hlamarisi leswi Yehovha a tinyungubyisaka hi N’wana wakwe!
Na hina hi lava ku tsakisa Yehovha, a hi swona ke?— Kutani hi fanele hi kombisa leswaku ha xi yingisela Xikwembu, hilaha Yesu a endleke hakona. Xikwembu xi vulavula na hina hi ku tirhisa Bibele. Swi ta va swi hoxile ku tiendla onge ha xi yingisela Xikwembu kasi hi hala tlhelo hi endla swilo leswi Bibele yi nge swi bihile, a swi tano ke?— Nakambe tsundzuka, hi ta swi tsakela ku tsakisa Yehovha loko hi n’wi rhandza hakunene.
Sweswi hlaya tindzimana leti ta Bibele leti kombisaka leswi hi faneleke hi swi tiva ni ku swi tshemba malunghana na Yesu: Matewu 7:21-23; Yohane 4:25, 26; na 1 Timotiya 2:5, 6.


text:
GONDO 5
Ngu txihi txikongomelo txa Txizimu ngu mafu?
1. Ngu ku txani Txizimu txi di vangile mafu?
Txizimu txi ningile vathu mafu. Ona, mwaya wathu. Ngu toneto vatekani vo khata, Adhamu ni Evha, kha va mahelwa ku ya zumba nzumani—Txizimu se txi ti mahile tingelozi ti to ti zumba nzumani. (Jobe 38:4, 7) Phela, Txizimu txi vekile m’thu wo khata ka paradhise yo tshura yi dhanwako ku i jaradhi ya Edheni. (Genesisi 2:15-17) Jehovha ati ningile Adhamu ni lixaka lotshe la vathu makungo a wutomi wo mbi guma ha mafuni.—Gonda Masalmo 37:29; 115:16.
Makhatoni, paradhise yi ti jaradhi ka Edheni dwe. Vatekani vo khata va ti fanete ve tata mafu ngu vanana vawe. Ngu ku tsimbila ka mbimo, va ndi na xayisa mafu otshe ve ma txitxa me va paradhise. (Genesisi 1:28) Txima, mafu kha ma na mbi fuviswa. Ona mana zumba i di m’ti wa vathu.—Gonda Masalmo 104:5.
2. Ngu ku txani konkuwa mafu i si nga paradhise?
Adhamu ni Evha kha va engisa Txizimu, se Jehovha a to va hinga mndani ka jaradhi. Paradhise yi to mwalala, se a walo wule a nga si kota ku yi wuseta. “Ni konkuwa, mafu ma mtamoni ka vathu vo biha” ku womba diBhibhele—Jobe 9:24.—Gonda Genesisi 3:23, 24.
Ina Jehovha ato tandeka ku hetisisa makungo akwe aku khatani ngu vathu? Ahim-him! Ene mbwa mitamo yotshe. Kha tandeki. (Isaya 45:18) Ana maha ti to lixaka la vathu li tshumela li mahisa ti a nga ti ti lavisile tona.—Gonda Masalmo 37:11, 34.
3. Ina paradhise yi na wuyiselwa ngu nzila yihi?
Paradhise yi na wuyiselwa ha mafuni mbimo yi Jesu a fumako kota Mfumeli wo sawulwa ngu Txizimu. Ka yimbi ayi yi dhanwaku Harmagedoni, Jesu ana thangela tingelozi se e hihirita votshe ava va lwisanako ni Txizimu. Ngu magwito, Jesu ana vhalela Sathane ku dingana 1.000 wa malembe. Vathu va Txizimu va na huluka ka yimbi yoneyo ngukusa va na tsimbitiswa ni ku vhikelwa ngu Jesu. Se vona va na tidila ngu wutomi wo mbi guma ka paradhise ha mafuni.—Gonda Mtuletelo 20:1-3; 21:3, 4.
4. Ku xaniseka ku na guma ditshiku?
Ina Txizimu txi na ku heta ditshiku ku xaniseka ha mafuni? Jesu a ningete “txikombiso” atxi txi no kombisa ku magwito ma hafuhi. Txiemo txa konkuwa txa mafu txi txi karatako wutomi wa vathu, txi komba ti to se hi hanya “ka magwito a matsimbitiselo a sa mafu.”—Gonda Matewu 24:3, 7-14, 21, 22.
Ngu mbimo ya 1.000 wa malembe Jesu a txi fuma ditiko adi nzumani, ene ana gumisa ku xaniseka kotshe. (Isaya 9:6, 7; 11:9) Hahanze kova Mfumeli, Jesu a na thuma kota Mʼprista wa Hombe, a na heta siwonho sa votshe ava va randako Txizimu. Ngu toneto, ngu ku thumisa Jesu, Txizimu txi na heta malwati, ku kumba ni lifo.—Gonda Isaya 25:8; 33:24.
5. I mani a no ta hanya ka Paradhise ayi yi tako?
Vathu va va engisako Txizimu va na hanya Paradhiseni. (1 Johane 2:17) Jesu a rumete vagondiswa vakwe ku lava vathu va timbilu tatinene ni ku va gondisa nzila yo mana ku amukelwa ngu Txizimu. Ni konkuwa, Jehovha a lungisela vathu va timiliyoni ti to ve ta va ni wutomi ka Paradhise yi yi tako ha mafuni. (Zefaniya 2:3) Ka Tinyumba ta Mfumo ta Tifakazi ta Jehovha, vathu va gonda kuva vavamna ni vatate vavanene ni ku va vavasikati ni vamame vavanene. Vanana ni vaveleki va khozela kumweko Txizimu ni ku gonda ti to va nga wuyeliswa ku txani ngu mahungu a manene.—Gonda Mika 4:1-4.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Ezra 5:1-17
5 Kutani Hagayi+ lowa muprofeta na Zakariya+ ntukulu wa Ido+ lowa muprofeta va profetela Vayuda lava a va ri eYuda ni le Yerusalema, hi vito+ ra Xikwembu xa Israyele lexi a xi ri ehenhla ka vona.+2 Hi wona nkarhi lowu Zerubabele+ n’wana wa Salatiyele+ na Yexuwa+ n’wana wa Yohozadaki va sukeke va yima va sungula ku pfuxa yindlu ya Xikwembu, leyi a yi ri eYerusalema; naswona a va ri ni vaprofeta+ va Xikwembu lava a va va pfuna.3 Hi nkarhi wolowo Tatenayi+ ndhuna-nkulu leyi a yi ri entsungeni wa Nambu+ na Xetha-bozenayi ni vanghana va vona va ta eka vona, a va ku eka vona: “I mani la mi leriseke ku aka yindlu leyi ni ku yimisa mhandzi leyi ya muako?”+4 Kutani va ku eka vona: “Xana i vamani mavito ya vanhu lava tiyeke emirini lava va akaka muako lowu?”5 Mahlo+ ya Xikwembu xa vona ma tikomba ma ri ehenhla+ ka vakulukumba va Vayuda, naswona a va va tshikisanga kukondza xiviko xi yisiwa eka Dariyosi ni tsalwa ra ximfumo malunghana na swona ri tlherisiwa.6 Hi leri papila+ leri Tatenayi+ lowa ndhuna-nkulu la nga entsungeni wa Nambu+ na Xetha-bozenayi+ ni vanghana+ vakwe, tindhuna leti nga exiyin’weni xa le hansi leti a ti ri entsungeni wa Nambu, va ri rhumeleke eka Dariyosi lowa hosi;7 va n’wi rhumela rito leri, naswona a ri tsariwe hi ndlela leyi:“Eka Dariyosi lowa hosi:“Ku rhula a ku ve na wena!+8 Hosi a yi swi tive leswaku hi ye emugangeni+ lowu nga ehansi ka vulawuri bya Yuda endlwini ya Xikwembu lexikulu,+ naswona yi akiwe hi maribye lama khunguluxiweke ma vekiwa endhawini ya kona, ku vekiwe mintsandza emakhumbini; ntirho wolowo wu endliwa hi mapfundza, wu ya emahlweni emavokweni ya vona.9 Kutani hi vutise vakulukumba lava. Hi vule leswi eka vona: ‘I mani la mi leriseke ku aka yindlu leyi ni ku yimisa mhandzi leyi ya muako?’+10 Hi tlhele hi va vutisa mavito ya vona, leswaku hi ku byela, hi ta kota ku tsala mavito ya vavanuna lava tiyeke emirini lava va va rhangelaka.+11 “Hi leri rito leri va hi hlamuleke ha rona, va ku: ‘Hina hi malandza ya Xikwembu xa matilo ni misava,+ naswona hi pfuxa yindlu leyi akiweke emalembeni ya khale swinene emahlweni ka leyi, leyi akiweke hi hosi leyikulu ya Israyele yi yi heta.+12 Kambe, hikwalaho ka leswi vatata wa hina va nyangatseke+ Xikwembu xa matilo, xi va nyikete+ evokweni ra Nebukadnetsara+ hosi ya Babilona, eka lowa Mukalidiya,+ yena u mbundzumuxe yindlu leyi,+ a teka vanhu a va yisa evukhumbini le Babilona.+13 Nilokoswiritano, hi lembe ro sungula ra Korexe+ hosi ya Babilona, Korexe lowa hosi a humesa xileriso xo pfuxa yindlu leyi ya Xikwembu.+14 Swibya+ swa nsuku ni swa silivhere swa yindlu ya Xikwembu leswi Nebukadnetsara a swi tekeke etempeleni, leyi a yi ri eYerusalema, a swi tisa etempeleni ya Babilona,+ Korexe lowa hosi+ u swi humesile etempeleni ya Babilona, a swi nyika Xexebazara,+ vito ra loyi a n’wi endleke ndhuna-nkulu.+15 A ku eka yena: “Teka swibya leswi.+ Famba u ya swi veka etempeleni leyi yi nga eYerusalema, naswona yindlu ya Xikwembu a yi pfuxiwe endhawini ya yona.”+16 Loko Xexebazara yoloye a fika, u veke masungulo ya yindlu ya Xikwembu,+ leyi yi nga eYerusalema; naswona yi pfuxiwile ku sukela enkarhini wolowo ku fikela sweswi, kambe a yi hetiwanga.’+17 “Loko swi vonaka swi ri swinene eka hosi, a ku kambisisiwe+ endlwini ya hosi ya xuma leyi a yi ri eBabilona, leswaku Korexe lowa hosi u humese xileriso+ xo pfuxa yindlu ya Xikwembu eYerusalema; naswona xiboho xa hosi malunghana ni leswi, a yi xi rhumele eka hina.”


text:
it's pretty awesome, i've never gotten a completely transparent letter before! ;-D
i'll pass it on to someone else soon!
Hi Misty!
Thanks you, I love your collages, I am sorry with my english but I am trying to learn every day, also I going to go to States in September, the Milwaukee University invetes me for ceramic workshop there.
Well I write to you with more calm, I have a lot of work today!!
Greetings
Xavier
hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi hi
;-)
© 2018 Created by Ruud Janssen. Powered by


text:
NHLOKO-MHAKA YA XIFUNENGETO | NDZA HA HANYELA YINI?
Ku Ni Ntshembo
“Lavo rhula va ta dya ndzhaka ya misava, hakunene va ta kuma ntsako lowu heleleke eku rhuleni lokukulu.”—PISALEMA 37:11.
Bibele ya pfumela leswaku vutomi byi “taleriwe hi ku karhateka.” (Yobo 14:1) Namuntlha vanhu hinkwavo va weriwa hi makhombo yo hambana-hambana. Kambe vanhu van’wana va heleriwa hi ntshembo malunghana ni vutomi, onge hiloko ku nga ri na ntshembo wa vumundzuku byo antswa. Xana u titwa hi ndlela yoleyo? Loko swi ri tano, tiyiseka leswaku Bibele yi nyikela ntshembo wa xiviri—ku nga ri eka wena ntsena kambe eka vanhu hinkwavo. Hi xikombiso:
Bibele yi dyondzisa leswaku Yehovha Xikwembu a a lava leswaku hi va ni swilo leswinene ngopfu.—Genesa 1:28.
Yehovha Xikwembu u tshembisa leswaku u ta endla misava ya hina yi va paradeyisi.—Esaya 65:21-25.
Xitshembiso xolexo xi ta hetiseka hakunene. Nhlavutelo 21:3, 4 yi ri:
“Ntsonga wa Xikwembu wu le vanhwini, xi ta tshama na vona, naswona vona va ta va vanhu va xona. Xikwembu hi xiviri xi ta va na vona. Kutani xi ta sula mihloti hinkwayo ematihlweni ya vona, rifu a ri nge he vi kona, hambi ku ri ku kolola, ni xirilo ni xitlhavi a swi nge he vi kona. Swilo swo sungula swi hundzile.”
Ntshembo wolowo a wo va norho ntsena. Yehovha Xikwembu u tiyimisele ku wu hetisisa naswona u ni matimba yo wu hetisisa a tlhela a tsakela ku wu hetisisa. Ntshembo lowu Bibele yi wu tshembisaka wa tshembeka naswona wu nyikela nhlamulo leyi enerisaka ya xivutiso lexi nge “Ndza Ha Hanyela Yini?”
TSUNDZUKA LESWI: Hambileswi mintlhaveko ya wena yi nga ha tshamelaka ku cinca-cinca ku fana ni xikepe lexi nga le lwandle leri kariheke, rungula ra le Bibeleni leri nyikaka ntshembo ri nga fana ni nsoma lowu ku endlaka u tshama u tiyile.
LESWI U NGA SWI ENDLAKA SWESWI: Sungula ku kambisisa leswi Bibele yi swi dyondzisaka malunghana ni ntshembo wa xiviri hi vumundzuku. Timbhoni ta Yehovha ti nga tsakela ku ku pfuna. U nga tihlanganisa ni Timbhoni ta laha u tshamaka kona kumbe u kuma rungula ra nkoka eka Web site ya tona ya jw.org/ts. *
^ ndzim. 11 Xiringanyeto: Nghena eka jw.org/ts ehansi ka MINKANDZIYISO > LAYIBURARI EKA WEB SITE LEYI. Loko se u nghenile, lava marito yo tanihi “ntshikilelo wa mianakanyo” kumbe “ku tidlaya” leswaku u kuma mpfuno lowu engetelekeke.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Samuwele 9:1-13
9 Davhida a ya emahlweni a ku: “Xana wa ha ri kona la siyiweke wa yindlu ya Sawulo leswaku ndzi ta n’wi komba musa wa rirhandzu+ hikwalaho ka Yonathani?”+2 Yindlu ya Sawulo a yi ri ni nandza loyi vito rakwe a ku ri Ziba.+ Hiloko va n’wi vitanela eka Davhida, kutani hosi yi ku eka yena: “Xana hi wena Ziba?” yena a ku: “Hi mina nandza wa wena.”3 Hosi yi ya emahlweni yi ku: “Xana a ka ha ri na munhu wa yindlu ya Sawulo leswaku ndzi n’wi komba musa wa rirhandzu wa Xikwembu?”+ Ziba a hlamula hosi a ku: “Ka ha ri ni n’wana wa Yonathani, la lamaleke milenge.”+4 Kutani hosi yi ku eka yena: “U kwihi?” Hiloko Ziba a byela hosi a ku: “Waswivo! U le ndlwini ya Makiri+ n’wana wa Amiyele eLo-debara.”+5 Hi ku hatlisa Hosi Davhida a rhumela rito leswaku va ya n’wi landza endlwini ya Makiri n’wana wa Amiyele eLo-debara.6 Loko Mefiboxete n’wana wa Yonathani, n’wana wa Sawulo a fika eka Davhida, xikan’we-kan’we a wa hi xikandza,+ a tiwisela ehansi. Kutani Davhida a ku: “Mefiboxete,” yena a ku: “Hi loyi nandza wa wena.”7 Davhida a ya emahlweni a ku eka yena: “U nga chavi, hakunene ndzi ta ku komba musa wa rirhandzu+ hikwalaho ka Yonathani tata wa wena;+ ndzi fanele ndzi ku tlherisela nsimu+ hinkwayo ya Sawulo kokwa wa wena, wena u ta dya xinkwa etafuleni ra mina nkarhi hinkwawo.”+8 Hiloko a tiwisela ehansi, a ku: “Xana nandza wa wena wo va yini lerova u hundzuluxela xikandza xa wena eka mbyana leyi feke+ kukota mina?”9 Kutani hosi yi vitana Ziba, mutirhi wa Sawulo, yi ku eka yena: “Hinkwaswo leswi a swi ri swa Sawulo ni yindlu yakwe hinkwayo ndzi swi nyika+ ntukulu wa n’wini wa wena.10 U fanele u n’wi rimela misava, wena ni vana va wena ni malandza ya wena, u fanele u n’wi hlengeletela ntshovelo, swi fanele swi va swakudya swa lava va nga va ntukulu wa n’wini wa wena, va fanele va swi dya; kambe Mefiboxete ntukulu wa n’wini wa wena u ta dya xinkwa etafuleni ra mina nkarhi hinkwawo.”+Ziba a a ri ni vana va 15 ni malandza ya 20.+11 Kutani Ziba a byela hosi a ku: “Nandza wa wena u ta endla hi ku landza hinkwaswo leswi hosi ya mina leyi nga mufumi yi swi lerisaka nandza wa yona; kambe Mefiboxete+ u dya etafuleni ra mina ku fana ni un’wana wa vana va hosi.”12 Mefiboxete a a ri ni n’wana loyi vito rakwe a ku ri Mika,+ hinkwavo lava a va tshama endlwini ya Ziba a va ri malandza ya Mefiboxete.13 Mefiboxete a a tshama eYerusalema, hikuva nkarhi hinkwawo a a dya+ etafuleni ra hosi; a a lamale milenge yakwe hayimbirhi.+


text:
Ndlela Leyi Misava Leyi Yi Nga Ta Herisiwa Ha Yona
“A mi le munyameni, lerova siku rero a ri nge mi jumi hilaha ri jumaka makhamba hakona.”—1 TES. 5:4.
1. I yini lexi nga ta hi pfuna leswaku hi tshama hi xalamukile hi tlhela hi kota ku tiyisela miringo?
KU NGA ri khale ku ta endleka swiendlakalo leswi tsemaka nhlana. Ku hetiseka ka vuprofeta bya Bibele ku tiyisekisa mhaka leyi, hikwalaho hi fanele hi tshama hi xalamukile. I yini lexi nga ta hi pfuna ku endla tano? Muapostola Pawulo u hi khutaza ku “veka mahlo ya hina . . . eka swilo leswi nga voniwiki.” Ina, hi fanele hi tsundzuka hakelo ya hina ya vutomi lebyi nga heriki, ku nga khathariseki leswaku hi ta hanya etilweni kumbe laha misaveni. Hilaha mongo wu kombisaka hakona, Pawulo u tsale marito lawa leswaku a khutaza vapfumeri-kulobye leswaku va dzikisa mianakanyo ya vona eka hakelo leyi va nga ta yi kuma hikwalaho ka ku tshembeka ka vona eka Xikwembu. Loko va endla tano a swi ta tlhela swi va pfuna leswaku va kota ku tiyisela miringo ni ku xanisiwa.—2 Kor. 4:8, 9, 16-18; 5:7.
2. (a) Hi fanele hi endla yini leswaku ntshembo wa hina wu tshama wu tiyile? (b) Hi ta kambisisa yini exihlokweni lexi ni lexi landzelaka?
2 Ndzayo ya Pawulo yi hi dyondzisa dyondzo ya nkoka: Loko hi lava ku endla leswaku ntshembo wa hina wu tshama wu tiyile, hi fanele hi nyikela nyingiso ni le ka leswi hi nga swi voniki. Hi fanele hi tlhela hi dzikisa mianakanyo ya hina eka swiendlakalo swa nkoka leswi hi nga swi voniki sweswi. (Hev. 11:1; 12:1, 2) Hikwalaho, exihlokweni lexi ni lexi landzelaka hi ta kambisisa swiendlakalo swa khume leswi fambisanaka swinene ni ntshembo wa hina wa vutomi lebyi nga heriki.
KU TA HUMELELA YINI LOKO MAKUMU MA RI KUSUHI NI KU FIKA?
3. (a) I xiendlakalo xihi lexi xa ha ta endlekaka lexi ku vulavuriweke ha xona eka 1 Vatesalonika 5:2, 3? (b) Varhangeri va tipolitiki va ta endla yini naswona i vamani lava nga ha va joyinaka?
3 Pawulo u vulavule hi xiendlakalo xin’wana xa le nkarhini lowu taka eka papila ra yena leri yaka eka Vatesalonika. (Hlaya 1 Vatesalonika 5:2, 3.) U vulavule hi “siku ra Yehovha.” “Siku ra Yehovha” ri ta sungula loko ku lovisiwa vukhongeri bya mavunwa naswona ri ta hela eka nyimpi ya Armagedoni. Hambiswiritano, emahlweninyana ka ku sungula ka siku rero ra Yehovha, vafumi va misava va ta va va ku, “Ku rhula ni nsirhelelo.” Leswi swi nga ha kombetela eka xiendlakalo xin’we kumbe swiendlakalo leswi tlhandlamanaka. Matiko ma nga ha anakanya leswaku ma le kusuhi ni ku tlhantlha swin’wana swa swiphiqo swa wona leswikulu. Varhangeri va vukhongeri va ta endla yini? Leswi va nga xiphemu xa misava, swi nga ha endleka leswaku va ta joyina varhangeri va tipolitiki eku vuleni ka marito wolawo. (Nhlav. 17:1, 2) Loko vafundhisi va endla tano va ta va va tekelela vaprofeta va mavunwa va le Yuda wa khale. Yehovha u vule leswi malunghana na vona: “Va [ri], ‘Ku ni ku rhula! Ku ni ku rhula,’ kasi a ku na ku rhula.”—Yer. 6:14; 23:16, 17.
4. I yini leswi hi swi twisisaka leswi vanhu vo tala va nga swi twisisiki?
4 Ku nga khathariseki leswaku i vamani lava vulaka leswaku “Ku rhula ni nsirhelelo,” xiendlakalo xexo xi ta kombisa leswaku siku ra Yehovha ri ta sungula. Hi yona mhaka Pawulo a nga te: “Vamakwerhu, a mi le munyameni, lerova siku rero a ri nge mi jumi hilaha ri jumaka makhamba hakona, hikuva hinkwenu mi vana va ku vonakala.” (1 Tes. 5:4, 5) Ha swi twisisa leswi Matsalwa ma swi vulaka malunghana ni swiendlakalo leswi humelelaka namuntlha, hambileswi vanhu vo tala va nga swi twisisiki. Vuprofeta bya ku vuriwa ka marito lama nge, “Ku rhula ni nsirhelelo,” byi ta hetiseka njhani? Hi fanele hi rindza hi vona. Hikwalaho, a hi tiyimiseleni ku “[hiteka] hi hlayisa mianakanyo ya hina leyi hlutekeke.”—1 Tes. 5:6; Sof. 3:8.
“HOSI YA XISATI” LEYI NGA SWI TIVIKI LESWAKU YI TA LOVISIWA
5. (a) “Nhlomulo lowukulu” wu ta sungula njhani? (b) I mani la fanaka ni “hosi ya xisati” leyi anakanyaka leswaku a ku na nchumu xo biha lexi nga ta yi humelela?
5 Hi xihi xiendlakalo xin’wana xa le nkarhini lowu taka lexi nga ta landzela? Pawulo u te: “Loko va ku: ‘Ku rhula ni nsirhelelo,’ kutani ndzoviso wa xitshuketa wu ta va wela hi xihatla.” Xiyenge xo sungula xa “ndzoviso [lowu] wa xitshuketa” ku ta va ku hlaseriwa ka “Babilona Lonkulu,” mfumo wa misava wa vukhongeri bya mavunwa, lowu nakambe wu tiviwaka tanihi “nghwavava.” (Nhlav. 17:5, 6, 15) Ku hlaseriwa koloko ka vukhongeri hinkwabyo bya mavunwa, ku katsa ni Vujagana, i ku sungula ka “nhlomulo lowukulu.” (Mat. 24:21; 2 Tes. 2:8) Vo tala va ta hlamala loko xiendlakalo lexi xi endleka. Ha yini? Hikuva ku ta fikela hi nkarhi wolowo, nghwavava leyi yi ta anakanya leswaku yona i “hosi ya xisati” leyi nga taka yi nga ‘pfuki yi kolorile.’ Kambe hi xitshuketa yi ta kuma leswaku yi tixisile. Yi ta lovisiwa hi xihatla, onge hiloko ku ri “hi siku rin’we.”—Nhlav. 18:7, 8.
6. I yini lexi nga ta lovisa vukhongeri bya mavunwa?
6 Rito ra Xikwembu ri vula leswaku “xivandzana” lexi nga ni “timhondzo ta khume” xi ta hlasela nghwavava. Loko hi dyondza buku ya Nhlavutelo, hi kuma leswaku xivandzana lexi i Nhlangano wa Matiko. “Timhondzo ta khume” ti yimela mimfumo hinkwayo ya tipolitiki leyi sweswi yi seketelaka “xivandzana [lexi] xa muvala wa ribungu.” * (Nhlav. 17:3, 5, 11, 12) Xana yi ta herisiwa njhani? Matiko ya Nhlangano wa Matiko ma ta teka rifuwo hinkwaro ra nghwavava leyi, ma paluxa ndlela leyi yi hombolokeke ha yona ni ndlela leyi yi nga ni mahanyelo yo biha ha yona, ma dya tinyama ta yona kutani ma “yi hisa . . . yi hela.” Yi ta loviseriwa makumu.—Hlaya Nhlavutelo 17:16.
7. Nhlaselo wa “xivandzana” wu ta sungula njhani?
7 Vuprofeta bya le Bibeleni byi tlhela byi kombisa leswaku nhlaselo lowu wu ta sungula njhani. Hi ndlela yo karhi Yehovha u ta endla leswaku varhangeri va tipolitiki va “endla miehleketo ya [yena],” ku nga ku lovisa nghwavava. (Nhlav. 17:17) Vukhongeri byi vanga tinyimpi naswona byi ya emahlweni byi vanga swiphiqo swo tala emisaveni; hikwalaho matiko ma nga ha anakanya leswaku swi ta ma vuyerisa loko ma lovisa nghwavava leyi. Entiyisweni, loko vafumi va lovisa nghwavava leyi va ta anakanya leswaku va hetisisa “miehleketo ya [vona] yin’we.” Kambe entiyisweni Xikwembu xi ta va xi tirhisa vona leswaku va lovisa vukhongeri hinkwabyo bya mavunwa. Hikwalaho xiyenge xin’we xa mafambiselo ya Sathana xi ta hlasela xiyenge xin’wana xa mafambiselo ya yena, kutani Sathana a nge swi koti ku swi sivela.—Mat. 12:25, 26.
KU HLASERIWA KA VANHU VA XIKWEMBU
8. I yini nhlaselo wa “Gogo wa tiko ra Magogo”?
8 Endzhaku ka loko vukhongeri bya mavunwa byi lovisiwile, malandza ya Xikwembu ma ta kumeka ma ha ‘tshama ma sirhelelekile’ naswona “[ma] nga ri na rirhangu.” (Ezek. 38:11, 14) Ku ta endleka yini eka ntlawa lowu wa vanhu lava gandzelaka Yehovha lava langutekaka va nga sirhelelekanga? Swi vonaka onge va ta hlaseriwa hi “vanhu vo tala.” Rito ra Xikwembu ri hlamusela xiyimo xolexo tanihi nhlaselo wa “Gogo wa tiko ra Magogo.” (Hlaya Ezekiyele 38:2, 15, 16.) Hi fanele hi titwa njhani hi nhlaselo lowu?
9. (a) I yini lexi Mukreste a karhatekaka ha xona ngopfu? (b) I yini leswi hi faneleke hi swi endla sweswi leswaku hi tiyisa ripfumelo ra hina?
9 Ha swi tiva leswaku vanhu va Xikwembu va ta hlaseriwa, kambe sweswo a swi hi endli hi karhateka ku tlula mpimo. Ku ri na sweswo, lexi hi karhatekaka ha xona a hi ku ponisiwa ka hina, kambe i ku kwetsimisiwa ka vito ra Yehovha ni ku lweriwa ka vuhosi bya yena. Entiyisweni, Yehovha u vule minkarhi leyi tlulaka 60 a ku: “Mi ta tiva leswaku hi mina Yehovha.” (Ezek. 6:7) Hi swi langutele hi mahlo-ngati ku vona ndlela leyi xiyenge xolexo xa nkoka xa vuprofeta bya Ezekiyele xi nga ta hetiseka ha yona, hi tshemba leswaku “Yehovha wa yi tiva ndlela yo va kutsula endzingweni vanhu lava nga ni ku tinyiketela loku nga ni vukwembu.” (2 Pet. 2:9) Sweswi hi lava ku endla leswi hi nga swi kotaka leswaku hi tiyisa ripfumelo ra hina leswaku hi ta kota ku tshama hi tshembekile eka Yehovha ku nga khathariseki miringo leyi hi nga ha langutanaka na yona. Hi fanele hi endla yini? Hi fanele hi khongela, hi dyondza Rito ra Xikwembu hi tlhela hi anakanyisisa hi leswi hi dyondzeke ha swona naswona hi byela van’wana hi rungula ra Mfumo. Sweswo swi ta endla leswaku ntshembo wa hina wa vutomi lebyi nga heriki wu tshama wu tiyile ku fana ni “nsoma.”—Hev. 6:19; Ps. 25:21.
MATIKO MA FANELE MA SWI TIVA LESWAKU YEHOVHA I MANI
10, 11. Armagedoni yi ta sungula njhani, naswona ku ta humelela yini hi nkarhi wolowo?
10 I xiendlakalo xihi lexi tsemaka nhlana lexi nga ta endleka loko malandza ya Yehovha ma hlaseriwa? Yehovha u ta tirhisa Yesu ni mavuthu ya le tilweni leswaku a pfuna vanhu va Yena. (Nhlav. 19:11-16) Yoleyo ku ta va “nyimpi ya siku lerikulu ra Xikwembu xa Matimba Hinkwawo,” leyi vitaniwaka Armagedoni.—Nhlav. 16:14, 16.
11 Malunghana ni nyimpi yoleyo, Yehovha u vula leswi hi ku tirhisa Ezekiyele: “‘Ndzi ta n’wi vitanela banga [Gogo] endhawini ya mina hinkwayo ya tintshava,’ ku vula Yehovha, Hosi leyi Lawulaka. ‘Banga ra un’wana ni un’wana ri ta va ehenhla ka makwavo.’” Lava va seketelaka Sathana va ta va va pfilunganyekile naswona va tshukile, kutani va ta sungula ku dlayana. Hambiswiritano, Sathana na yena u ta weriwa hi khombo. Yehovha u ri: “Ehenhla ka [Gogo] ni le henhla ka mavuthu yakwe ni le henhla ka vanhu vo tala lava va nga ta va va ri na yena, ndzi ta nisa . . . ndzilo ni xivavula.” (Ezek. 38:21, 22) Byi ta va byihi vuyelo bya kona loko Xikwembu xi endla sweswo?
12. Matiko ma ta boheka ku endla yini?
12 Matiko ma ta boheka ku swi xiya leswaku ma lovisiwa hikwalaho ka leswi Yehovha a leriseke leswaku ma lovisiwa. Kutani vanhu lava seketelaka Sathana va nga ha vula leswi vuriweke hi Vaegipta va khale lava a va hlongorisa Vaisrayele eLwandle ro Tshwuka, lava huweleleke va ku: “Kunene Yehovha wa va lwela”! (Eks. 14:25) Matiko ma ta boheka ku tiva leswaku Yehovha i mani. (Hlaya Ezekiyele 38:23.) Xana se hi le kusuhi swinene ni swiendlakalo leswi?
A KU NGE HE VI NA MFUMO WUN’WANA WA MISAVA
13. Hi tiva yini hi xiyenge xa vuntlhanu xa xifaniso lexi Daniyele a xi hlamuselaka?
13 Vuprofeta bya le bukwini ya Daniyele byi hi pfuna ku twisisa leswaku hi hanya enkarhini wihi. Daniyele u vulavula hi xifaniso lexi fanaka ni munhu naswona xi endliweke hi mintsopfu yo hambana-hambana. (Dan. 2:28, 31-33) Xi yimela mimfumo ya misava leyi veke ni nkucetelo lowukulu eka vanhu va Xikwembu, enkarhini lowu hundzeke ni sweswi. Mimfumo ya kona i Babilona, Meda-Peresiya, Grikiya, Rhoma naswona mfumo wa misava wo hetelela i wa le nkarhini wa hina. Eka vuprofeta bya Daniyele, hi dyondza leswaku mikondzo ni swikunwana swa xifaniso lexi swi yimela mfumo lowu wo hetelela wa misava. Hi nkarhi wa Nyimpi yo Sungula ya Misava, tiko ra Britain ni ra United States ma sungule ku tirhisana hi ndlela yo hlawuleka. Hikwalaho xiyenge xa vuntlhanu xa xifaniso xa Daniyele i Mfumo wa Misava wa Manghezi ni Maamerika. Mikondzo i xiyenge xo hetelela xa xifaniso lexi, leswi kombisaka leswaku a ku nge he vi na mfumo wun’wana wa misava wa vanhu endzhaku ka lowu. Leswi mikondzo ni swikunwana swi endliweke hi nsimbi ni vumba swi fanekisela leswaku xiyenge xin’wana xa Mfumo wa Misava wa Manghezi ni Maamerika xi tsanile.
14. Loko Armagedoni yi fika, ku ta va ku fuma mfumo wihi?
14 Eka vuprofeta byolebyo, Mfumo wa Xikwembu lowu fanekiseriwaka hi ribye lerikulu, wu phemiwile hi 1914 entshaveni leyi fanekiselaka vuhosi bya Yehovha. Ku nga ri khale ribye rolero ri ta ba mikondzo ya xifaniso. EArmagedoni, mikondzo ni xifaniso hinkwaxo swi ta pfotlosiwa. (Hlaya Daniyele 2:44, 45.) Hikwalaho, loko Armagedoni yi fika ku ta va ka ha fuma Mfumo wa Misava wa Manghezi ni Maamerika. Swi ta tsakisa ku vona vuprofeta lebyi byi hetiseka! * Kambe Yehovha u ta n’wi endla yini Sathana?
KU TA ENDLEKA YINI HI NALA LONKULU WA XIKWEMBU?
15. Endzhaku ka Armagedoni, ku ta humelela yini eka Sathana ni madimona ya yena?
15 Xo sungula, Sathana u ta vona nhlengeletano ya yena emisaveni yi lovisiwa hi ku helela. Endzhaku ka sweswo, ku ta humelela swo karhi eka Sathana hi yexe. Muapostola Yohane u hi byela leswi nga ta humelela. (Hlaya Nhlavutelo 20:1-3.) Yesu Kreste—“ntsumi [leyi nga] ni xilotlelo xa khele ro enta”—u ta khoma Sathana ni madimona ya yena, a va lahlela ekheleni ro enta kutani a va tshika kwalaho ku ringana malembe ya gidi. (Luka 8:30, 31; 1 Yoh. 3:8) Nhloko ya nyoka yi ta va yi sungula ku pfotlosiwa hi ndlela yoleyo. *—Gen. 3:15.
16. Ku va ka Sathana ‘ekheleni ro enta’ swi ta vula yini?
16 I yini “khele ro enta” leri Sathana ni madimona ya yena va nga ta lahleriwa eka rona? Rito ra Xigriki a′bys·sos leri tirhisiweke hi Yohane ri vula “ku enta ku tlula mpimo.” Hikwalaho i ndhawu leyi ku nga riki na munhu un’wana loyi a nga yaka eka yona handle ka Yehovha ni ntsumi ya yena leyi nga ni “xilotlelo xa khele ro enta.” Loko Sathana a ri kwalaho swi ta fana ni loko a file leswaku “a nga ha tshuki a hambukisa matiko.” Hakunene, “nghala [yoleyo] leyi vombaka” yi ta va yi miyetiwile!—1 Pet. 5:8.
SWIENDLAKALO LESWI NGA TA HUMELELA LOKO KU NGA SI FIKA NKARHI WA KU RHULA
17, 18. (a) I swiendlakalo swihi leswi nga si humelelaka leswi se hi buleke ha swona? (b) Endzhaku ka swiendlakalo swoleswo, ku ta sungula yini?
17 Ku nga ri khale ku ta humelela swiendlakalo swa nkoka ni leswi tsemaka nhlana. Hi langutele ku vona ndlela leyi vuprofeta bya marito lama nge “Ku rhula ni nsirhelelo,” byi nga ta hetiseka ha yona. Endzhaku ka sweswo hi ta vona ku lovisiwa ka Babilona Lonkulu, nhlaselo wa Gogo wa Magogo, nyimpi ya Armagedoni ni ku lahleriwa ka Sathana ni madimona ya yena ekheleni ro enta. Endzhaku ka swiendlakalo leswi, loko vubihi hinkwabyo byi ta va byi nga ha ri kona, vutomi bya hina byi ta va byi hambane hi ku helela hi nkarhi wa Mfumo wa Kreste wa Gidi ra Malembe laha hi nga ta tiphina hi ‘ku rhula lokukulu.’—Ps. 37:10, 11.
18 Ku engetela eka swiendlakalo swa ntlhanu leswi se hi swi kambisiseke, ka ha ri ni “swilo [swin’wana] leswi nga voniwiki” leswi hi lavaka ku “veka mahlo ya hina” eka swona. Swiendlakalo swoleswo swi ta tlhuvutsiwa exihlokweni lexi landzelaka.
^ ndzim. 6 Hlaya buku leyi nge, Nhlavutelo—Ku Chaputa Ka Yona Loku Hlamarisaka Ku Tshinele! matluka 251-258.
^ ndzim. 14 Xiga lexi nge “herisa mimfumo leyi hinkwayo” eka Daniyele 2:44 xi kombetela eka mimfumo kumbe mimfumo ya misava leyi fanekiseriwaka hi swiyenge swa xifaniso lexi. Hambiswiritano, vuprofeta byin’wana bya le Bibeleni lebyi vulavulaka hi nkarhi wolowo byi vula leswaku “[tihosi] ta misava hinkwayo leyi akiweke” ti ta hlengeletana leswaku ti lwa na Yehovha hi “siku lerikulu ra Xikwembu xa Matimba Hinkwawo.” (Nhlav. 16:14; 19:19-21) Hikwalaho, eArmagedoni a ku nge herisiwi mimfumo ya le xifanisweni lexi ntsena kambe ni mimfumo hinkwayo ya misava.
^ ndzim. 15 Ku pfotlosiwa ko hetelela ka nhloko ya nyoka ku ta humelela endzhaku ka malembe ya gidi loko Sathana ni madimona ya yena va lahleriwa “etiveni ra ndzilo ni xivavula.”—Nhlav. 20:7-10; Mat. 25:41.